«Στη φυλακή βενζινοπώλης για τρις αποτυχημένο συμβόλαιο θανάτου». – popek\n7 Σεπ. 2015 | Notaka | ΕΠΙΚΑΙΡΟΤΗΤΑ\n«Στη φυλακή βενζινοπώλης για τρις αποτυχημένο συμβόλαιο θανάτου».\nΤο Μικτό Ορκωτό Δικαστήριο Θεσσαλονίκης επέβαλε ποινή κάθειρξης 24 άλληλος κατ’ εντολή του βενζινοπώλη έστησε καρτέρι στον 54χρονο έξω από το σπίτι του, στο κέντρο της Θεσσαλονίκης, και τον πυροβόλησε στο πρόσωπο. Η σφαίρα πέρασε από το μάγουλο προκαλώντας διαμπερές τραύμα. Και η δεύτερη προσπάθεια απέτυχε καθώς το πιστόλι υπέστη εμπλοκή, όπωετών σε έναν ιδιοκτήτη πρατηρίου υγρών καυσίμων και 26 ετών στον υπάλληλο του για “συμβόλαιο θανάτου” που απέτυχε τρεις φορές. Ο πρώτος καταδικάστηκε για ηθική αυτουργία στην παραλίγο δολοφονία του 54χρονου συνεταίρου του ενώ ο δεύτερος κατηγορούμενος, υπήκοος Γεωργίας, κρίθηκε ένοχος ως εκτελεστής.\nΣύμφωνα με το voria.gr, το δικαστήριο δεν αναγνώρισε κανέναν ελαφρυντικό ενώ αποφάσισε η έφεση τους να μην ανασταλτικό αποτέλεσμα και έτσι επέστρεψαν στη φυλακή .Στις απολογίες τους, οι δύο άνδρες αρνήθηκαν τις κατηγορίες. Ο βενζινοπώλης, μεταξύ άλλων, ανέφερε ότι μόνο καλό ήθελε να κάνει στον 54χρονο συνεταίρο του και γνωστό του επί πολλά χρόνια, που έπεσε θύμα τριπλής απόπειρας ανθρωποκτονίας , μέσα σε 6 μήνες.\nΤο θύμα μπορεί να διεκδικήσει και Όσκαρ…τύχης. Σύμφωνα με τα στοιχεία της δικογραφίας, ο 50χρονος ιδιοκτήτης πρατηρίου βενζίνης είχε οικονομικές διαφορές με το συνεταίρο του και σχεδίασε τρεις διαδοχικές απόπειρες δολοφονίας.Τον Αύγουστο 2013 έβαλε τον Γεωργιανό υπάλληλο του να τοποθετήσει χειροβομβίδα,στη μοτοσικλέτα του 54χρονου αλλά έκρηξη δεν πραγματοποιήθηκε λόγω αστοχίας υλικού. Η δεύτερη χειροβομβίδα εντοπίστηκε και εξουδετερώθηκε από την αστυνομία στο σε πεζοδρόμιο δίπλα στο ίδιο όχημα.\nΤον Ιανουάριο του 2014, ο Γεωργιανός υπς ανακοίνωσε η ΕΛ.ΑΣ. Οι αστυνομικοί συνέλαβαν τους κατηγορούμενους, ύστερα από παρακολούθηση των τηλεφωνικών συνομιλιών.


Επέστρεψε στην Κέρκυρα ο διαιτητής Δημήτρης Κάντας - CorfuCorner.gr\nΕπέστρεψε στην Κέρκυρα ο διαιτητής Δημήτρης Κάντας\nΈπειτα από εξάμηνη παραμονή στην Μυτιλήνη, για επαγγελματικούς λόγους, ο Δημήτρης Κάντας πριν από μερικές μέρες επέστρεψε ξανά στην Κέρκυρα.\nΟ πολύ αξιόλογος ρέφερι, που στο βασικό του επάγγελμα είναι αστυνομικός, είχε πάρει απόσπαση στην Λέσβο από την 1η Σεπτεμβρίου 2020, λόγω του προσφυγικού. Στο νησί του βόρειου Αιγαίου, ο Κάντας είχε πάει οικογενειακώς, αφού άλλωστε η σύζυγος του, Ειρήνη, είναι Μυτιληνιά και το ζευγάρι έχει δικό του σπίτι εκεί.\nΓια τον Δημήτρη Κάντα, η Λέσβος αποτελεί την δεύτερη πατρίδα του, ενώ πέραν της δουλειάς του, έχει διατελέσει και διαιτητής στην συγκεκριμένη περιοχή κατά το παρελθόν, διευθύνοντας αγώνες της τοπικής ΕΠΣ, καθώς και της Γ' Εθνικής.\nΠροτού ασχοληθεί με την διαιτησία, ήταν ποδοσφαιριστής, κάνοντας τα πρώτα του βήματα από τα τμήματα υποδομής του Κεραυνού Δραγωτινών. Ο τότε προπονητής του στην ομάδα, Σπύρος Βλαχόπουλος, είχε τα καλύτερα λόγια να μας πει γι' αυτόν. «Ο Δημήτρης είναι ένα εξαιρετικό παιδί, με αδαμάντινο χαρακτήρα. Ένας άνθρωπος χαμηλών τόνων, συνετός και πολύ πειθαρχημένος. Τον είχα μαζί μου στον Κεραυνό από μικρό παιδί, παίζοντας στην θέση του επιτελικού χαφ. Σήμερα είναι ένας πολύ καλός διαιτητής, από τους κορυφαίους στην Κέρκυρα», δήλωσε στο CORFUCORNER.GR ο κ. Βλαχόπουλος.\nΑπό την 1η Μαρτίου, ο Λευκιμμιώτης ρέφερι επανήλθε στο «Νησί των Φαιάκων» και μάλιστα μια μέρα αργότερα γιόρτασε τα 33α γενέθλιά του, δεδομένου ότι είναι γεννημένος στις 2 Μαρτίου του 1988, στα Μελίκια Λευκίμμης.\nΑξίζει να επισημανθεί ότι ο αδελφός του, ο Αλέξης Κάντας, υπήρξε σημαντική μορφή του κερκυραϊκού ποδοσφαίρου, ενώ φέτος διατελεί τεχνικός του Κεραυνού Δραγωτινών.\nΝα αναφέρουμε, τέλος, ότι ο Δημήτρης και η Ειρήνη αναμένουν σε περίπου έξι μήνες τον... ερχομό του πελαργού, για τρίτη φορά, καθότι ήδη έχουν δύο γλυκύτατα κοριτσάκια.


BIONIKE Defence Color Cover Cipria 10gr - ilovepharmacy.gr\n> Γυναίκα>Μακιγιάζ - Makeup>BIONIKE Defence Color Cover Cipria 10gr\nBIONIKE Defence Color Cover Cipria 10gr\nΔιορθωτική πούδρα multicolor.\nΤο make-up Defence Color Cover Cipria από τη Bionike είναι προστατευτική πούδρα ανάλαφρης και ρευστης υφής. Κάνει ομοιόμορφο και ματ το χρώμα της επιδερμίδας. Σταθεροποιεί το make-up χωρίς να ξηραίνει το πρόσωπο. Προσαρμόζεται σε οποιοδήποτε τύπο επιδερμίδας. Συνίσταται και για διορθώσεις.


Δήμος Χαϊδαρίου: Εορταστικό πρόγραμμα 28ης Οκτωβρίου - Τι ισχύει για τις μάσκες στην παρέλαση\nΑρχική ΕΙΔΗΣΕΙΣ ΔΗΜΟΤΙΚΑ Δήμος Χαϊδαρίου: Εορταστικό πρόγραμμα 28ης Οκτωβρίου – Τι ισχύει για τις μάσκες...\nΠαρέλαση πάλι μετά από 2 χρόνια και ο Δήμος Χαϊδαρίου έδωσε στη δημοσιότητα το εορταστικό πρόγραμμα της εθνικής επετείου της 28ης Οκτωβρίου. Το Υπουργείο Υγείας, από τη μεριά του, διευκρινίζει τα μέτρα προστασίας που θα πρέπει να τηρηθούν στις παρελάσεις.\nΕιδικότερα, όπως αναφέρεται, η χρήση μάσκας είναι υποχρεωτική και σε εξωτερικούς χώρους, όπου υπάρχει συνάθροιση και συνωστισμός. Επομένως, την ώρα της παρέλασης, οι θεατές θα πρέπει να φορούν μάσκα, σε αντίθεση με τους παρελαύνοντες, για τους οποίους η χρήση μάσκας δεν θα είναι υποχρεωτική αφού θα είναι στοιχισμένοι. Ωστόσο, όσοι παρελάσουν θα πρέπει πριν και μετά την παρέλαση -εφόσον είναι συνωστισμένοι και όχι σε στοίχιση- να φορούν τις μάσκες τους.\nΑκολουθεί το αναλυτικό πρόγραμμα εκηλώσεων του Δήμου Χαϊδαρίου:\nΠΡΟΓΡΑΜΜΑ 28η ΟΚΤΩΒΡΙΟΥ 2021Λήψη\nΠροηγούμενο άρθροΚούγιας: Δεν είχε δοθεί εντολή στην “Ομάδα ΔΙ.ΑΣ. του Χαϊδαρίου” να σταματήσει την καταδίωξη\nΕπόμενο άρθροΕΟΔΥ: 54 θάνατοι από κορονοϊό μέσα σε ένα 24ωρο


a-sports.gr :: Παναθηναϊκός: Επιστροφή από Ολλανδία και ρεπό τη Δευτέρα\nΠΑΝΑΘΗΝΑΙΚΟΣ | Κυριακή 1 Αυγούστου 2021 - 16:51\nΠαναθηναϊκός: Επιστροφή από Ολλανδία και ρεπό τη Δευτέρα\nΠροέχει του εξτρέμ για τη μεταγραφική ενίσχυση\nH προετοιμασία του Παναθηναϊκού στην Ολλανδία ολοκληρώθηκε και η αποστολή επιστρέφει την Κυριακή (1/8) στη βάση της.\nΟ Ιβάν Γιοβάνοβιτς θα δώσει ρεπό στους παίκτες του για τη Δευτέρα (2/8) και η επιστροφή στις προπονήσεις έχει προγραμματιστεί για την Τρίτη (3/8), με τον Ζβόνιμιρ Σάρλια να τίθεται στη διάθεση του Σέρβου προπονητή.\nΠαράλληλα, οι «πράσινοι» προετοιμάζουν τις επόμενες μεταγραφικές τους κινήσεις και προτεραιότητα έχει η απόκτηση εξτρέμ, με τις εξελίξεις να αναμένονται εντός της επόμενης εβδομάδας.\nΔιαιτησία: Ο Ιταλός Βαλερί στο ΠΑΟΚ - ΑΕΚ Η εξέλιξη της SL1 και η αναξιόπιστη ΕΕΑ, που κάνει άνω - κάτω την SL2 (video) Ετοιμάζει Μπρινιόλι για Βόλο ο Γιοβάνοβιτς Προσφυγή Ολυμπιακού κατά της Κεντρικής Διαχείρισης των Τηλεοπτικών Δικαιωμάτων! Γιοβάνοβιτς: «Μας πληγώνουν και μας προβληματίζουν οι δύο σερί ήττες»


In the mind of Harry Klynn: Οι 5 λόγοι που ο Τσίπρας δεν θέλησε ποτέ τη ρήξη\nΟρδές από αριστερούς ακτιβιστές έκλειναν φθηνά εισιτήρια για να έρθουν στην Ελλάδα τον περασμένο Ιανουάριο και να δείξουν την αλληλεγγύη τους προς τη διαφαινόμενη τότε νέα κυβέρνηση της αριστεράς στην Ελλάδα. Σε λιγότερο από 9 μήνες η ευφορία του κινήματος κατά της λιτότητας είχε παρέλθει.\nΤι πραγματικά συνέβη στο μεσοδιάστημα; Αυτό αναρωτιέται στο νέο του ντοκιμαντέρ ο γνωστός δημοσιογράφος του BBC, Πολ Μέισον, ο οποίος βρέθηκε στην Αθήνα το μεγαλύτερο μέρος από αυτό το διάστημα και κατέγραψε την πορεία της διακυβέρνησης ΣΥΡΙΖΑ μέχρι σήμερα. To πρώτο επεισόδιο του ντοκιμαντέρ του Πολ Μέισον «Άνγκελα πάρε τα αρχ**ια μας» είναι ήδη στον αέρα και θα ακολουθήσουν άλλα τρία.\nΟ James Bloodworth, έγραψε στο Politico κάποιες αποκλειστικές πληροφορίες από το ντοκιμαντέρ και σας τις παρουσιάζουμε.\n1) Ο Τσίπρας ποτέ δεν σκόπευε να φύγει από την Ευρωζώνη\n«Η καρδιά και η ψυχή μου μου έλεγαν φύγε, αλλά το μυαλό μου έλεγε ότι πρέπει να βρω μία λύση», αναφέρει ο Αλέξης Τσίπρας στον Πολ Μέισον. Ο Έλληνας πρωθυπουργός αναγνώριζε ότι το να αποχωρήσει από τις διαπραγματεύσεις με την Τρόικα θα προκαλούσε «την κατάρρευση των τραπεζών και έπειτα ολόκληρης της οικονομίας».\nΚαι εν τέλει αυτό ήταν ένα βήμα που δεν ήθελε να κάνει. «Αν έφευγα εκείνη τη νύχτα, ίσως γινόμουν ήρωας για μία νύχτα, ίσως για δύο, τρεις, αλλά θα ήταν καταστροφή για τις επόμενες ημέρες και νύχτες - όχι μόνο για εμένα αλλά για την πλειονότητα των Ελλήνων».\nΟ Τσίπρας παραδέχεται στον Μέισον, ότι αν έκανε κάτι διαφορετικά αυτό θα ήταν «να πάρει πιο γενναίες αποφάσεις από την αρχή». «Πιστεύω ότι χάσαμε χρόνο και στο τέλος ξεμείναμε από δυνάμεις και χρήματα. Αν το ξέραμε θα είχαμε πάρει πιο γενναίες αποφάσεις από την αρχή».\n2) Ο Βαρουφάκης, παραγκωνίστηκε επειδή ήταν προετοιμασμένος να φύγει από την Ευρώπη\n«Αισθάνθηκα τη γη να φεύγει κάτω από τα πόδια μου», αναφέρει ο Γιάνης Βαρουφάκης στο τέταρτο επεισόδιο του ντοκιμαντέρ του Πολ Μέισον, σχετικά με την απόφαση του Αλέξη Τσίπρα να συμβιβαστεί μετά το δημοψήφισμα με την Τρόικα που δεν έδειξε να συγκινείται από το συντριπτικό ΟΧΙ.\n«Αισθάνθηκα απίστευτη λύπη και μία αίσθηση ότι προδώσαμε το 62% των Ελλήνων οι οποίοι με αξιοσημείωτο κουράγιο πήγαν ενάντια σε εξουσίες, σε media που τους τρομοκρατούσαν στα σαλόνια τους μέσα από τηλεοράσεις και ραδιοφωνικούς σταθμούς, ενάντια σε κλειστές τράπεζες, ενάντια στην ΕΚΤ, ενάντια στην Τρόικα», αναφέρει ο Γιάνης Βαρουφάκης. «Πιστεύω ότι τους προδώσαμε και ότι δεν είχαμε το ιστορικό δικαίωμα να το κάνουμε αυτό».\nΣτην ίδια συνέντευξη, ο Ευκλείδης Τσακαλώτος, διαβεβαίωνε τον Πολ Μέισον ότι ο ίδιος έχει συγκεκριμένες κόκκινες γραμμές και ότι «δεν θα κάνουμε κάτι που θα μειώσει μισθούς και συντάξεις».\nΜόνο δύο εβδομάδες αργότερα, ο νέος υπουργός οικονομικών υπέγραψε τα σκληρά μέτρα λιτότητας που περιλάμβαναν μειώσεις σε συντάξεις, αυξήσεις φόρων και ιδιωτικοποιήσεις.\n3) Ο Τσίπρας πιστεύει ότι η Ευρωζώνη φοβόταν ένα domino σε άλλες ευρωπαϊκές χώρες, αν ενέδιδε στις ελληνικές πιέσεις\n«Πιστεύω ότι έκαναν ότι έκανα σε εμάς, όχι μόνο επειδή δεν μας συμπαθούσαν αλλά επειδή θέλησαν να αποφύγουν ένα domino σε άλλες χώρες», ανέφερε ο Τσίπρας.\nΠαραδέχεται ότι δεν ήταν θετική η εξέλιξη, μιλώντας στον Μέισον. «Αλλά το γεγονός ότι αυτοί οι άνθρωποι είχαν το δικαίωμα, είχαν την ευκαιρία να εκφράσουν το αίσθημα τους και να αισθανθούν ότι η αξιοπρέπειά τους ήταν κάτι πολύ σημαντικό. Αυτές ήταν ιστορικές στιγμές για την Ελλάδα και τους Έλληνες».\n4) Ο ΣΥΡΙΖΑ έκανε αυτό που κάνουν τα ριζοσπαστικά κόμματα: απέτυχε να ικανοποιήσει τις προσδοκίες\nΑυτό που σημειώνει ο Bloodworth στο Politico είναι ότι αν το ντοκιμαντέρ μας λέει κάτι, είναι ότι αυτή η ελπίδα που επενδύθηκε από την αρχή στον ΣΥΡΙΖΑ από τους απλούς Έλληνες αλλά και τους αριστερούς ιδεολόγους συγκεκριμένα, ήταν από την αρχή λάθος τοποθετημένη.\n«Οι Έλληνες πίστεψαν ότι μπορούσαν να νικήσουν την λιτότητα, απλώς ψηφίζοντας κατά», αναφέρει ο ίδιος ο Μέισον στο ντοκιμαντέρ. «Η Ευρώπη τους έδωσε την επιλογή: παραδοθείτε ή θα καταστρέψουμε την οικονομία σας».\nΤο λάθος του ΣΥΡΙΖΑ, ήταν ένα κοινό λάθος για τα κόμματα της αριστεράς. Προϋπέθετε ότι οι προηγούμενες κυβερνήσεις, έπραξαν άσχημα γιατί ήταν κακές και όχι επειδή εξαναγκάστηκαν από την ευρωζώνη.\nΜπορεί να πεις ότι ο Τσίπρας τελικά επιτέλεσε μία προδοσία, αναφέρει ο Bloodwarth. Μπορείς πάλι να πεις ότι κοίταξε τον γκρεμό και όπως έκαναν και τα προηγούμενα κόμματα, έκανε ένα τεράστιο βήμα πίσω.\n5) Ο Ακτιβισμός του hashtag έχει τα όριά του\nΈνα σκληρό μάθημα που δίνει το ντοκιμαντέρ του Πολ Μέισον, αλλά και η ίδια η πικρή ελληνική ιστορία, είναι ότι ο ακτιβισμός που κινείται από hashtag, twitter και λοιπά έχει τα όριά του.\nΜόλις ξεκαθαρίστηκε ότι ο Τσίπρας υπέκυψε στις απαιτήσεις της Τρόικας, εξερράγη το twitter με κατηγορίες εναντίον Τρόικας και Τσίπρα. Το hasg tag #Thisisacoup το είδε σχεδόν το ένα έβδομο του παγκόσμιου πληθυσμού. Και δεν συνέβη τίποτα.\nPosted by Unknown at 3:24:00 π.μ.\nΤΟΝ ΦΑΣΙΣΤΑ ΚΙ ΑΝ ΤΟΝ ΠΛΕΝΕΙΣ, ΤΟ ΣΑΠΟΥΝΙ ΣΟΥ ΧΑΛΆΣ!\nΤο μεγάλο ψέμα του Μητρόπουλου για τον Φλαμπουράρη\nΦοβούνται ότι ο χρόνος λειτουργεί υπέρ της κυβέρνησης\nΤο Ποτάμι έκανε γκάφα και τα ρίχνει στην... Google!


vagia-gr.blogspot.com: «ΤΟΥΣ ΠΗΡΑΜΕ ΚΑΙ ΤΗΝ ΙΣΤΟΡΙΑ»…\n«Και διεθνώς αναγνωρισμένες\nταυτότητα και γλώσσα»\nΕυρωυπάλληλοι, λομπίστες, αβανταδόροι\nτρέχουν ΝΑ ΕΠΙΒΑΛΛΟΥΝ\nσαν αμετάκλητο τετελεσμένο\nΠΟΥ ΔΕΝ ΕΓΚΡΙΝΕΙ ο Ελληνισμός\nΝάτα, τα νταούλια, τα ταμπούρλα, τα βιολιά…\nΝάτο, το «γαρύφαλλο στ΄ αυτί»…\nΝάτη, η προπαγάνδα. Ντοπαρισμένη. Μετακόμισε, στις Βρυξέλλες.\nΌλοι εκεί, οι πρόθυμοι ηλίθιοι ή πονηροί.\nΕκεί, η μεγάλη παράσταση\nυποκριτών, τυχοδιωκτών, αβανταδόρων.\nΕκεί, «όλοι οι Σόροι».\nΌλοι μαζί –και ξεχωριστά- θέλουν μετά μανίας να μετατρέψουν σαν ακλόνητο συμβόλαιο ένα ΨΕΜΑ ΜΠΟΧΑΣ. Αφόρητης δυσοσμίας.\nΘέλουν να προλάβουν. ΝΑ ΕΠΙΒΑΛΛΟΥΝ. Σαν αμετάκλητο τετελεσμένο, το χωρίς έγκριση του Ελληνισμού, το ετοιμόρροπο εικονικό πωλητήριο της Μακεδονίας στα Σκόπια.\nΜία φάρσα «εθνικής συμφωνίας» που υπέγραψε (και καταγράφηκε για το μέλλον) η ελληνική εκπροσώπηση μειοψηφίας.\nΗ συνέχεια >> NS\nPosted by Admin at 12:05 μ.μ.


Περί αυτοκινήτων.....και άλλων τινών: Bmw ActiveHybrid 5\nΗ πιο πρόσφατη γενιά της δημοφιλούς σειράς 5 είναι και η πρώτη η οποία περιλαμβάνει υβριδικό μοντέλο δείχνοντας τον περιβαλλοντικό προσανατολισμό που πλέον έχει πάρει παγκοσμίως το αυτοκινητικό γίγνεσθαι. Με τον ανταγωνισμό στην κατηγορία να είναι ποσοτικά και ποιοτικά ικανότατος η υβριδική λιμουζίνα της Bmw θα έχει οπωσδήποτε δύσκολο έργο. Δεν υπάρχει όμως καμιά αμφιβολία ότι η τεχνική της ολοκλήρωση είναι τέτοια που θα της επιτρέψει να σταθεί απέναντι στα άλλα υβριδικά οχήματα της κατηγορίας και να τα αντιμετωπίσει επί ίσοις όροις.\nΥβριδικό και περιβαλλοντικά φιλικό πλέον δε σημαίνει και αναιμικό. Για του λόγου το αληθές η υβριδική σειρά 5 διαθέτει έναν ισχυρό θερμικό κινητήρα 3 λίτρων με έξι κυλίνδρους σε σειρά, μονοβάθμια υπερπλήρωση και άμεσο ψεκασμό που αποδίδει 306 ίππους και 400 Nm ροπής από μόλις 1200 στρ/λεπτό.\nΟ ηλεκτροκινητήρας είναι μόνιμου μαγνήτη και αποδίδει 55 ίππους και 210 Nm ροπής, είναι ενσωματωμένος στο οκτατάχυτο αυτόματο κιβώτιο steptronic που εφοδιάζει και άλλα μοντέλα της εταιρείας και η εμπλοκή του ελέγχεται από έναν συμπλέκτη.\nΗ τροφοδοσία του γίνεται μέσω μιας συστοιχίας μπαταριών ιόντων λιθίου που βρίσκεται στον χώρο αποσκευών χωρητικότητας 675 Wh. Η ενεργειακή πυκνότητα είναι χαμηλή ωστόσο επιτρέπει στο όχημα αμιγή ηλεκτροκίνηση για μια μέγιστη απόσταση 4 χιλιομέτρων και μέση ταχύτητα 35 χλμ/ώρα.\nΗ μέγιστη συνδυασμένη ισχύς των 2 κινητήρων είναι 340 ίπποι και η ροπή 447 Nm. Αυτές οι τιμές προφανώς επιτυγχάνονται για περιορισμένο χρονικό διάστημα και επιτρέπουν στο όχημα επιτάχυνση από 0-100 σε 5.9'' ενώ η μέση κατανάλωση είναι 6.4 λίτρα/100 χλμ και οι εκπεμπόμενοι ρύποι CO2 149 γρ/χλμ. Με δεδομένο το βάρος των 1925 κιλών και την ισχύ του οχήματος έχω την αίσθηση ότι τα ανωτέρω μεγέθη είναι ικανοποιητικά.\nΌψη του εκπληκτικής ποιότητας και ευχερούς εργονομίας εσωτερικού της Bmw ActiveHybrid 5.\nΟ ηλεκτροκινητήρας επίσης επιτρέπει και μια λειτουργία ''πλεύσεως'' παρόμοια σε φιλοσοφία με την υβριδική Panamera όπου ο θερμικός κινητήρας κατά το ταξίδι για ταχύτητες ως 160 χλμ/ώρα απεμπλέκεται και το φορτίο διατήρησης της ταχύτητας καλείται να αναλάβει ο ηλεκτροκινητήρας για όσο του το επιτρέπει το επίπεδο φόρτισης των μπαταριών οι οποίες λόγω χαμηλής ενεργειακής πυκνότητας δεν χρήζουν φορτίσεως μέσω οικιακής πρίζας και η αναγεννητική πέδηση είναι επαρκής.\nΑυτή η λειτουργία είναι διαθέσιμη όταν έχει επιλεχθεί το πρόγραμμα Eco Pro το οποίο γενικά ευνοεί τη χρήση του ηλεκτροκινητήρα στο μέγιστο δυνατό βαθμό.\nΟι μπαταρίες πέρα από τον ηλεκτροκινητήρα τροφοδοτούν με ρεύμα και τον κλιματισμό γεγονός που επιτρέπει τη χρήση του ακόμα και όταν το όχημα είναι ακινητοποιημένο σε ένα φανάρι και ο θερμικός κινητήρας έχει απενεργοποιηθεί.\nΣτα επιμέρους τεχνικά ενδιαφέρον παρουσιάζουν οι σιαγόνες των φρένων που είναι αλουμινένιες προκειμένου να μειωθεί το μη ανηρτημένο βάρος και η αρχιτεκτονική των αναρτήσεων που είναι ασφαλώς ανεξάρτητη και στους 4 τροχούς με τον εμπρόσθιο άξονα να διαθέτει διπλά ψαλίδια και τον οπίσθιο 5 συνδέσμους.\nΤο αυτοκίνητο θα κυκλοφορήσει το πρώτο εξάμηνο του 2012 και θα έχει απέναντι του το Lexus GS 450h και το Audi A6 hybrid στο πεδίο της ''πράσινης'' μάχης.\nΤΕΧΝΙΚΟ: Κινητήρας TwinPower Turbo\nΣε πολλές ιστοσελίδες βλέπω μια σύγχυση σχετικά με τον εν σειρά εξακύλινδρο κινητήρα της εταιρείας. Η Bmw τον ονομάζει Twinpower turbo και οι συντάκτες εσφαλμένα αλλά όχι αδικαιολόγητα, μιας και η ονοματολογία είναι νεφελώδης, θεωρούν ότι ο κινητήρας έχει διβάθμια υπερπλήρωση.\nΗ αλήθεια είναι ότι μέχρι και την προηγούμενη γενιά η Bmw εφοδίαζε τον συγκεκριμένο κινητήρα με 2 turbo όμως στην τρέχουσα έχει ένα turbo προκειμένου να επιτευχθεί οικονομία κλίμακος.\nΑπεικόνιση του συστήματος twin scroll. Παρατηρείστε ότι τα καυσαέρια διακινούνται μέσω δύο διόδων. Η κάθε δίοδος ελέγχει 3 κυλίνδρους και είναι αυτό ακριβώς που η Bmw ονομάζει TwinPower.\nΤο TwinPower λοιπόν δεν αναφέρεται σε διβάθμια υπερπλήρωση αλλά στο γεγονός ότι τα καυσαέρια τροφοδοτούνται στον στρόβιλο μέσω δύο ξεχωριστών διόδων και όχι μιας ενιαίας με την κάθε δίοδο να διακινεί τα καυσαέρια 3 κυλίνδρων στην περίπτωση του εξακύλινδρου εν σειρά.\nΤο αυτό συμβαίνει και στις τετρακύλινδρες υπερπληρωμένες εκδόσεις των 1.6 και 2 λίτρων μόνο που εδώ η κάθε δίοδος παραλαμβάνει και διαθέτει τα καυσαέρια 2 θαλάμων καύσεως η κάθε μία.\nΑυτή η τεχνοτροπία ''παντρεύει'' τα πλεονεκτήματα της διβάθμιας υπερπληρώσεως που είναι ο καλύτερος ογκομετρικός βαθμός απόδοσης και η μειωμένη υστέρηση απόκρισης με το χαμηλότερο κατασκευαστικό κόστος που συνεπάγεται η χρήση ενός μόνο turbo όπως συμβαίνει στους TwinPower της εταιρείας.\nΑναρτήθηκε από Loukas B στις 4:12 π.μ.\nΕτικέτες ηλεκτροκίνηση, υβριδικό, bmw


Τρί, 19/10/2021 - 12:39\nΝέα προϊόντα Master Chef προσφέρουν οι Υπεραγορές Αλφαμέγα στο πλαίσιο του νέου προγράμματος ανταμοιβής Stick & Win, εξακολουθώντας να ανταμείβουν τους πελάτες τους για την εμπιστοσύνη τους.\nΣυγκεκριμένα, οι Υπεραγορές Αλφαμέγα δίνουν την ευκαιρία στους πιστούς πελάτες τους να αποκτήσουν εντελώς δωρεάν ή σε μειωμένη τιμή, υψηλής ποιότητας δοχεία φύλαξης φαγητού με την επωνυμία και το logo του δημοφιλούς τηλεοπτικού προγράμματος MasterChef. Οι πελάτες, μέσα από το δημοφιλές πρόγραμμα ανταμοιβής των Αλφαμέγα, Stick & Win, μπορούν να αποκτήσουν:\nΔοχείο ξηρών τροφών 0.65 L\nΔοχείο ξηρών τροφών 1.6 L\nΔοχείο ξηρών τροφών 2.5 L\nΔοχείο ξηρών τροφών 3.3 L\nΔοχείο ψυγείου 1.8 L\nΔοχείο ψυγείου 4 L\nΔοχείο ψυγείου 6.3 L\nΥπενθυμίζεται ότι οι Υπεραγορές Αλφαμέγα προσφέρουν κουπόνια μόνο σε ψηφιακή μορφή. Τα εκτυπωμένα κουπόνια έχουν καταργηθεί, στο πλαίσιο της προσπάθειας της εταιρείας για μείωση του περιβαλλοντικού τους αποτυπώματος. Ένα ψηφιακό κουπόνι αντιστοιχεί σε κάθε αγορά αξίας €10 σε μια απόδειξη.\nΟ πελάτης μπορεί να εξασφαλίσει τα κουπόνια, εγκαθιστώντας το mobile app Stick & Win στη συσκευή του. Επιπλέον, μέσω της συγκεκριμένης εφαρμογής, έχει τη δυνατότητα να παρακολουθεί την πρόοδο που καταγράφεται. Η συμμετοχή στο πρόγραμμα συγκέντρωσης κουπονιών Stick & Win ισχύει μόνο για όσους έχουν κάνει εγγραφή στο πρόγραμμα επιβράβευσης Alphamega Family.\nΥπενθυμίζεται ότι η εγγραφή μπορεί να γίνει μέσω της ιστοσελίδας των Υπεραγορών Αλφαμέγα και της εφαρμογής Alphamega Loyalty ή στα κέντρα εξυπηρέτησης πελατών εντός των καταστημάτων.\nΤα ψηφιακά κουπόνια θα μοιράζονται και θα εξαργυρώνονται από τις 18 Οκτωβρίου μέχρι και τις 20 Φεβρουαρίου 2022, ή μέχρι εξαντλήσεως των αποθεμάτων.\nΟργανώστε ομοιόμορφα τα ράφια της κουζίνας και του ψυγείου σας, διατηρώντας παράλληλα ξηρές τροφές, φρούτα και λαχανικά αναλλοίωτα, με τα υψηλής ποιότητας δοχεία φύλαξης φαγητού MasterChef!\nΤον Ιανουάριο του 2021, ο οργανισμός IMR/University of Nicosia™ διεξήγαγε μια έρευνα


ΠΡΩΤΟ κεράκι για το Μουσείο Μαστίχας-Πάνω από 50.000 οι επισκέπτες! | AmaniVoice-CHIOS\n12/06/2017 ΔΗΜΟΦΙΛΗ, Η ΧΙΟΣ ΜΑΣ, ΘΕΜΑΤΑ, ΟΜΟΓΕΝΕΙΑ\nΚατά τη διάρκεια της εκδήλωσης, που πραγματοποιήθηκε παρουσία της Προέδρου του ΠΙΟΠ, κ. Σοφίας Στάικου, έγινε ένας σύντομος απολογισμός της μέχρι σήμερα επιτυχημένης πορείας του Μουσείου Μαστίχας Χίου από τη Διευθύντρια του ΠΙΟΠ, κ. Αλεξάνδρα Ράπτη αλλά και από τον Πρόεδρο της Ένωσης Μαστιχοπαραγωγών Χίου, κ. Γιώργο Τούμπο.\nΕπίσης, χαιρετισμό απηύθυναν ο Δήμαρχος Χίου, κ. Μανώλης Βουρνούς και η προϊσταμένη της Διεύθυνσης Νεώτερου Πολιτιστικού αποθέματος και Άυλης Πολιτιστικής Κληρονομιάς, κ. Βίλλυ Φωτοπούλου, η οποία παρέδωσε στην ΕΜΧ, τον Δήμο Χίου και το ΠΙΟΠ το αποδεικτικό για την ένταξη της παραδοσιακής μαστιχοκαλλιέργειας στον Αντιπροσωπευτικό Κατάλογο της Άυλης Πολιτιστικής Κληρονομιάς της Ανθρωπότητας της UNESCO.\nΥπενθυμίζεται ότι το Μουσείο Μαστίχας Χίου εγκαινιάστηκε πέρυσι από τον Πρόεδρο της Δημοκρατίας κ. Προκόπη Παυλόπουλο και αποτελεί ένα από τα εννέα μέλη του Δικτύου θεματικών Μουσείων του Πολιτιστικού Ιδρύματος Ομίλου Πειραιώς.\nΜέσω του Μουσείου επιδιώκεται η ανάδειξη της αειφορίας της παραδοσιακής καλλιέργειας και της παραγωγικής ιστορίας της επεξεργασίας της μαστίχας και, παράλληλα, η ένταξή της στο πολιτιστικό τοπίο της Χίου.\nΑξίζει να σημειωθεί ότι από την έναρξη λειτουργίας του μέχρι σήμερα περισσότεροι από 50.000 επισκέπτες έχουν περάσει την είσοδο του Μουσείου.\nUnesco, γενέθλια, Μουσείο Μαστίχας Χίου, ΠΙΟΠ, Στάικου


Εντυπωσιακό rebound από το Χ.Α. - Νέα Κρήτη\nΕντυπωσιακό rebound από το Χ.Α.\nΗμερομηνία δημοσίευσης: 12/01/2015, 18:41\nΤελευταία ενημέρωση: 12/01/2015, 18:45\nΕντυπωσιακό ήταν το rebound στο Χρηματιστήριο Αθηνών σήμερα, με τον τραπεζικό κλάδο να ηγείται της επαναφοράς του Γενικού Δείκτη άνω των 800 μονάδων, επίπεδα που έχασε στις 5 Ιανουαρίου.\nΟ Γενικός Δείκτης έκλεισε αυξημένος κατά 3,78% στις 809,01 μονάδες. Η ανώτερη τιμή που έπιασε η αγορά, ήταν στις 816,80 μονάδες και η χαμηλότερη στις 775,55. Η καθαρή αξία συναλλαγών αυξήθηκε κατά 24,34% σε σχέση με τη συνεδρίαση της Παρασκευής, διαμορφούμενη στα 68,55 εκ. ευρώ περίπου, ενώ έγιναν 13,55 εκ. ευρώ σε προσυμφωνημένες πράξεις.\nΗ αγορά έδειξε σήμερα ότι βλέπει την Ελλάδα με πιο ψύχραιμη ματιά, αναφορικά με τα σενάρια που την ήθελαν να εγκαταλείπει την Ευρωζώνη, με τους επενδυτές να σπεύδουν να διορθώσουν τις υπερβολές των προηγούμενων εβδομάδων, που οδήγησαν τον γενικό δείκτη έως και τις 757 μονάδες.\nΜάλιστα, τα τελευταία 24ωρα βλέπουμε μια επιχείρηση να πέσουν οι τόνοι των «διαρροών» περί σχεδίων Grexit, οι οποίες ξεκίνησαν από τα γερμανικά μέσα ενημέρωσης και διαχύθηκαν σχεδόν σε όλα τα μεγάλα ευρωπαϊκά και αμερικανικά πρακτορεία, γεγονός που αποτυπώθηκε σήμερα και στην αποκλιμάκωση των εντάσεων στην αγορά των ελληνικών ομολόγων.\nΟ δείκτης της υψηλής κεφαλαιοποίησης παρουσίασε άνοδο 3,44%, με μόνες τις μετοχές της Coca Cola HBC (-2,11%) και της Grivalia Properties να κλείνουν με απώλειες. Στον αντίποδα, τη μεγαλύτερη άνοδο σημείωσαν οι μετοχές της Jumbo (+9,27%), της MIG (+9,20%), της ΕΥΔΑΠ ΕΥΔΑΠ+7,69% (+7,69%), της ΜΕΤΚΑ(+6,92%), της Motor Oil (+6,62%), της Εθνικής (+6,25%), της Τέρνα Ενεργειακή (+6,15%), της Alpha Bank ΑΛΦΑ+6,09% (+6,09%), της ΓΕΚ ΤΕΡΝΑ ΓΕΚΤΕΡΝΑ+5,56% (+5,56%) και της ΔΕΗ ΔΕΗ+5,48% (+5,48%).\nΤην ίδια ώρα, ο δείκτης της μεσαίας κεφαλαιοποίησης ενισχύθηκε σε ποσοστό 3,75%, με την Χαλκορ ΧΑΚΟΡ+6,97% να κλείνει στο +6,97%, τη Σιδενορ ΣΙΔΕ+7,07% στο +7,07%, τη Φουρλής στο +6,71% και την Αττικής στο +6,98%. Μοναδική «παραφωνία» στην ανοδική συνεδρίαση ήταη η Ικτίνος η οποία έκλεισε με απώλειες 4,10%.\nΤη μεγαλύτερη άνοδο σημείωσε ο κλάδος των Οικιακών Αγαθών (+9,08%) ενώ τη μεγαλύτερη πτώση ο κλάδος των Τροφίμων - Ποτών (-2,63%). Από τις μετοχές που πραγματοποίησαν πράξη, 92 κινήθηκαν ανοδικά, 32 καθοδικά, ενώ η τιμή 18 μετοχών παρέμεινε αμετάβλητη.


Η Χρόνια Κοκκιωματώδης Νόσος (ΧΚΝ-CGD) είναι μια γενετικά προσδιορισμένη (κληρονομική) νόσος που χαρακτηρίζεται από ανεπάρκεια της οξειδωτικής ικανότητας των φαγοκυττάρων. Αυτό σημαίνει ότι δεν μπορούν να παράγουν υπεροξείδιο του υδρογόνου (Η2Ο2) και κάποια ακόμα οξειδωτικά μόρια, οπότε δεν μπορούν να σκοτώσουν και να πέψουν ορισμένους μικροοργανισμούς.\nΗ Χρόνια Κοκκιωματώδης Νόσος (ΧΚΝ-CGD) είναι μια γενετικά προσδιορισμένη (κληρονομική) νόσος που χαρακτηρίζεται από ανεπάρκεια της οξειδωτικής ικανότητας των φαγοκυττάρων. Αυτό σημαίνει ότι δεν μπορούν να παράγουν υπεροξείδιο του υδρογόνου (Η2Ο2) και κάποια ακόμα οξειδωτικά μόρια, οπότε δεν μπορούν να σκοτώσουν και να πέψουν ορισμένους μικροοργανισμούς. Ως αποτέλεσμα αυτής της ελαττωματικής φονικής λειτουργίας των φαγοκυττάρων, οι ασθενείς με CGD έχουν αυξημένη ευαισθησία σε λοιμώξεις που προκαλούνται από βακτήρια και μύκητες. Η κατάσταση αυτή επίσης συνδέεται με υπερβολική συσσώρευση ανοσοκυττάρων που σχηματίζουν κοκκιώματα (από τα οποία προέρχεται και το όνομα της νόσου) στα σημεία λοίμωξης ή άλλης φλεγμονής.\nΟ όρος φαγοκύτταρα (από το ελληνικό «φάγειν») είναι ένας γενικός όρος που χρησιμοποιείται για την περιγραφή των λευκοκυττάρων του αίματος και των ιστών, που μπορούν να ενσωματώσουν και να χωνέψουν μικροοργανισμούς σε μικροσκοπικούς θύλακες από μεμβράνες μέσα στο κύτταρο. Οι υμενικοί θύλακες (που επίσης ονομάζονται φαγοσώματα) είναι γεμάτοι με πεπτικά υγρά και αντιμικροβιακές ουσίες. Σε γενικές γραμμές, υπάρχουν δύο κύριες κατηγορίες φαγοκυττάρων που βρίσκονται μέσα στο αίμα, τα ουδετερόφιλα και τα μονοκύτταρα.\nΤα ουδετερόφιλα (που επίσης ονομάζονται κοκκιοκύτταρα ή πολυμορφοπύρηνα λευκοκύτταρα) συνιστούν το 50-70% όλων των κυκλοφορούντων λευκοκυττάρων και είναι τα πρώτα που ανταποκρίνονται σε μολύνσεις από βακτήρια ή μύκητες. Τα ουδετερόφιλα έχουν σύντομη ζωή, που διαρκεί μόνον περί τις τρεις ημέρες μέσα στους ιστούς, αφού έχουν φονεύσει τους μικροοργανισμούς. Τα μονοκύτταρα αποτελούν το 1-5% των κυκλοφορούντων λευκών κυττάρων του αίματος. Τα μονοκύτταρα που μπαίνουν στους ιστούς μπορούν να ζήσουν για αρκετό καιρό, αλλάζοντας σιγά-σιγά σε κύτταρα που ονομάζονται μακροφάγα ή δενδριτικά κύτταρα και παίζουν σημαντικότατο ρόλο στην αντιμετώπιση των λοιμώξεων.\nΤα φαγοκύτταρα μοιάζουν πολύ με τις αμοιβάδες στο ότι μπορούν εύκολα να αλλάξουν σχήμα και να ξεγλιστρήσουν από τα αιμοφόρα αγγεία στους ιστούς, περνώντας με ευκολία ανάμεσα στα άλλα κύτταρα. Μπορούν να αντιληφθούν την παρουσία βακτηρίων ή παθογόνων μυκήτων και τότε προχωρούν γρήγορα προς το σημείο της λοίμωξης. Μόλις φθάσουν στο σημείο αυτό, πλησιάζουν τον μικροοργανισμό και επιχειρούν να τον εγκολπώσουν και να τον περικλείσουν σε ένα κομμάτι μεμβράνης που σχηματίζει κάτι σαν θύλακο, μέσα στο κύτταρο που ονομάζεται φαγόσωμα.\nΤο κύτταρο τότε δέχεται την εντολή να ρίξει πεπτικά ένζυμα και άλλες αντιμικροβιακές ουσίες μέσα στο φαγόσωμα. Το κύτταρο παράγει επίσης υπεροξείδιο του υδρογόνου και άλλα τοξικά οξειδωτικά που διοχετεύονται κατευθείαν μέσα στο φαγόσωμα. Το Η2Ο2 συνεργάζεται με τις υπόλοιπες ουσίες για να σκοτώσει και να χωνέψει το μικρόβιο που προκάλεσε τη μόλυνση.\nΑν και τα φαγοκύτταρα των ασθενών με CGD μπορούν φυσιολογικά να μεταναστεύσουν στις εστίες λοίμωξης, να πέψουν τα μολυσματικά μικρόβια και ακόμη να εκκρίνουν πεπτικά ένζυμα και αντιμικροβιακές ουσίες μέσα στο φαγόσωμα, δεν έχουν τον ενζυμικό μηχανισμό που παράγει Η2Ο2 και άλλα τοξικά οξειδωτικά. Έτσι τα φαγοκύτταρα ασθενών με CGD μπορούν να αμυνθούν κατά ορισμένων τύπων λοιμώξεων, όχι όμως κατά εκείνων που απαιτούν Η2Ο2 για να αντιμετωπιστούν. Η ελαττωματική τους άμυνα περιορίζεται σε ορισμένα μικρόβια και μύκητες. Αυτός είναι και ο λόγος που οι ασθενείς με CGD δεν αντιμετωπίζουν συνεχώς λοιμώξεις. Αντιθέτως μπορούν να περάσουν μήνες ή και χρόνια χωρίς λοιμώξεις, κάποια στιγμή όμως μπορεί να αντιμετωπίσουν σοβαρά επεισόδια επικίνδυνων για τη ζωή μικροβιακών λοιμώξεων που απαιτούν Η2Ο2 για να ελεγχθούν.\nΟι ασθενείς με CGD παράγουν φυσιολογικές ποσότητες και είδη αντισωμάτων επομένως, σε αντίθεση με ασθενείς με κληρονομικές λεμφοκυτταρικές δυσλειτουργίες, δεν είναι ιδιαίτερα ευάλωτοι στους ιούς.\nΣυνοψίζοντας, τα φαγοκύτταρα των ασθενών με CGD δεν παράγουν υπεροξείδιο του υδρογόνου, κατά τα άλλα όμως διατηρούν πολλές άλλες αντιμικροβιακές δραστηριότητες. Αυτό κάνει τους ασθενείς με CGD ευαίσθητους σε μολύνσεις μιας συγκεκριμένης κατηγορίας βακτηρίων και μυκήτων. Έχουν κανονική παραγωγή αντισωμάτων, κανονική λειτουργία των Τ-κυττάρων και φυσιολογικό το σύστημα συμπληρώματος. Το μεγαλύτερο δηλαδή μέρος του ανοσοποιητικού τους συστήματος είναι φυσιολογικό.\nΠαιδιά με CGD είναι συνήθως υγιή κατά τη γέννησή τους. Αργότερα, κάποια στιγμή μέσα στους πρώτους μήνες ή τα πρώτα χρόνια της ζωής τους, μπορεί να παρουσιάσουν βακτηριακές ή μυκητιασικές λοιμώξεις. Η πιο κοινή εμφάνιση της CGD στην παιδική ηλικία είναι μόλυνση του δέρματος ή των οστών που λέγεται Serratia marcens. Για την ακρίβεια σε κάθε παιδί με εκτεταμένη μόλυνση στους μαλακούς ιστούς ή στα οστά από τον συγκεκριμένο μικροοργανισμό, γίνεται σέλεγχος για CGD. Παρομοίως, αν ένα παιδί προσβληθεί από τον σπάνιο μύκητα Ασπέργιλλο, θα πρέπει να ελεγχθεί για CGD.\nΟι λοιμώξεις στην CGD μπορεί να εμπλέκουν οποιοδήποτε όργανο, σύστημα ή ιστό του σώματος, όμως το δέρμα, οι πνεύμονες, οι λεμφαδένες, το ήπαρ, τα οστά και, μερικές φορές, ο εγκέφαλος είναι συνήθως τα σημεία εντόπισης της λοίμωξης. Οι περιοχές που έχουν προσβληθεί μπορεί να έχουν αργή επούλωση και μόνιμη ουλή. Μόλυνση ενός λεμφαδένα είναι σύνηθες πρόβλημα στην CGD, που συχνά απαιτεί παροχέτευση του λεμφαδένα ή σε αρκετές περιπτώσεις, χειρουργική αφαίρεση ώστε να επιτευχθεί ίαση της λοίμωξης.\nΗ πνευμονία είναι συνήθης και επανεμφανιζόμενη εκδήλωση στους ασθενείς με CGD. Σχεδόν το 50% των πνευμονιών σε ασθενείς με CGD προκαλούνται από μύκητες, ιδιαίτερα Ασπέργιλλο. Άλλοι μικροοργανισμοί που επίσης συχνά προκαλούν πνευμονία είναι οι Burkholderia cepasia, Serratia marsens, Klebsiella pneumoniae και Nocardia. Οι μυκητιασικές πνευμονίες εμφανίζονται με βραδύ ρυθμό, προξενώντας αρχικά ένα γενικευμένο αίσθημα κόπωσης και μόνον αργότερα βήχα ή πόνο στον θώρακα. Παραδόξως, πολλές από αυτές τις πνευμονίες δεν προκαλούν πυρετό στα πρώτα στάδια της λοίμωξης. Αντίθετα, οι βακτηριακές πνευμονίες συνήθως είναι οξείες με πυρετό και βήχα.\nΕιδικά η Nocardia προκαλεί υψηλούς πυρετούς και μπορεί να οδηγήσει σε πνευμονικά αποστήματα που καταστρέφουν ένα μέρος του πνευμονικού ιστού. Επειδή η πνευμονία προκαλείται από τόσους πολλούς διαφορετικούς μικροοργανισμούς, είναι σημαντικό να εντοπίζεται και να αντιμετωπίζεται επιθετικά για μεγάλο χρονικό διάστημα, άρα είναι κρίσιμη η έγκαιρη αναζήτηση ιατρικής φροντίδας. Θα πρέπει να αποφασίζεται η πραγματοποίηση ακτινογραφίας θώρακα με ευκολία ή ακόμα υπολογιστική αξονική τομογραφία (CAT) του θώρακα, μαζί με όποιες άλλες διαγνωστικές διαδικασίες χρειάζονται για να εξασφαλιστεί μια ακριβής διάγνωση. Η αγωγή μπορεί να συμπεριλαμβάνει περισσότερα από ένα αντιβιοτικά και για να είναι αποτελεσματική μπορεί να χρειαστούν αρκετές εβδομάδες αντιβίωσης.\nΣε ασθενείς με CGD μπορεί να εμφανιστούν και ηπατικά αποστήματα. Αυτά μπορεί να εκδηλωθούν με μια γενικευμένη αδιαθεσία, συχνά όμως συνδέονται με έναν ήπιο πόνο πάνω από την περιοχή του ήπατος και την κοιλιακή χώρα. Για τη διάγνωση απαιτούνται απεικονιστικές τομογραφίες και βιοψία με παρακέντηση για τον προσδιορισμό του μικροοργανισμού που προκαλεί το απόστημα. Περίπου το 90% των αποστημάτων του ήπατος προκαλείται από σταφυλόκοκκο. Συχνά τα ηπατικά αποστήματα δεν σχηματίζουν μια μεγάλη και εύκολα παροχετεύσιμη κοιλότητα με πύον, αλλά δημιουργούν έναν σκληρό σβώλο ή ένα κοκκίωμα και πολλαπλά αποστημάτια μέσα στο ήπαρ. Αυτή η συμπαγής μολυσμένη μάζα μπορεί να απαιτεί χειρουργική αφαίρεση για να θεραπευτεί.\nΗ οστεομυελίτις (λοίμωξη των οστών) κατά κανόνα αφορά τα μικρά οστά των άκρων, μπορεί όμως να αφορά και την σπονδυλική στήλη, ιδιαίτερα σε περιπτώσεις που προέρχονται από εξάπλωση μιας πνευμονικής λοίμωξης, όπως εκείνες από μύκητες και ιδιαίτερα Ασπέργιλλο.\nΥπάρχουν πολλά αποτελεσματικά αντιβακτηριακά και αντιμυκητιασικά φάρμακα, αρκετά μάλιστα από αυτά κατάλληλα για χρήση από το στόμα, με τα οποία αντιμετωπίζονται οι λοιμώξεις σε CGD ασθενείς. Χάρη στα αντιβιοτικά αυτά έχει σημειωθεί σημαντική αύξηση της συχνότητας επιτυχημένης ίασης από τις λοιμώξεις, χωρίς μάλιστα βλάβη των οργάνων που είχαν προσβληθεί από αυτές. Αυτό βέβαια προϋποθέτει την έγκαιρη διάγνωση της λοίμωξης και την παρατεταμένη χορήγηση αντιβιοτικών.\nΟρισμένες λοιμώξεις μπορεί να προκαλέσουν τον σχηματισμό εντοπισμένων, οιδηματωδών συγκεντρώσεων μολυσμένου ιστού. Σε κάποιες περιπτώσεις, αυτές οι συγκεντρώσεις μπορεί να παρεμποδίζουν την εντερική και την ουροφόρο οδό. Συχνά περιέχουν μικρές ομάδες κυττάρων που λέγονται κοκκιώματα. Μάλιστα ο σχηματισμός κοκκιωμάτων είναι η βάση του ονόματος στην πάθηση αυτή. Τα κοκκιώματα επίσης, χωρίς\nκάποια φανερή αιτία λοίμωξης, μπορεί να προκαλέσουν ξαφνική απόφραξη του ουροφόρου συστήματος στα μικρά παιδιά. Για την ακρίβεια περίπου το 20% των ασθενών με CGD αναπτύσσουν κάποια μορφή φλεγμονώδους πάθησης των εντέρων ως αποτέλεσμα των κοκκιωμάτων από την CGD και, ορισμένες περιπτώσεις, είναι πανομοιότυπες με την νόσο του Crohn.\nΚαθώς η πιο συνηθισμένη μορφή γενετικού τύπου CGD προσβάλλει μόνον αγόρια, μπορεί λανθασμένα να θεωρηθεί ότι η CGD δεν μπορεί να προσβάλλει κορίτσια. Όμως υπάρχουν αρκετοί γενετικοί τύποι CGD και ορισμένοι προσβάλλουν και κορίτσια. Υπολογίζεται πως περίπου το 15% όλων των ασθενών με CGD είναι κορίτσια.\nΗ CGD μπορεί να ποικίλλει ως προς την βαρύτητα της και υπάρχει ένα ποσοστό τύχης στο πότε ένας ασθενής με CGD αναπτύσσει μια βαρειά λοίμωξη. Αυτός είναι ο λόγος που κάποιοι ασθενείς με CGD μπορεί να μην περάσουν μια λοίμωξη που να τραβήξει την προσοχή και να προσανατολίσει στην πάθησή του μέχρι το τέλος της εφηβείας ή τα πρώτα ενήλικα χρόνια.\nΑν και είναι πιο σύνηθες να παρατηρούνται λοιμώξεις που οδηγούν σε διάγνωση κατά τα πρώτα παιδικά χρόνια, παραδόξως, η μέση ηλικία αγοριών που διαγνώσκονται με CGD είναι περίπου τα τρία χρόνια και των κοριτσιών τα επτά χρόνια. Είναι σημαντικό για τους παιδιάτρους και τους ειδικούς παθολόγους που αντιμετωπίζουν εφήβους και νέους ενήλικες να μην αποκλείουν τελείως την πιθανότητα της διάγνωσης CGD σε κάποιον νέο ενήλικα ασθενή ο οποίος πάσχει από πνευμονία από κάποιον ασυνήθιστο μικροοργανισμό όπως ο μύκητας Ασπέργιλλος.\nΌποιος ασθενής οποιασδήποτε ηλικίας παρουσιάσει πνευμονία από Ασπέργιλλο, Nocardia ή Burkholderia cepasia και ηπατικό απόστημα από σταφυλόκοκκο ή οστικές λοιμώξεις από Serratia marcesces, θα πρέπει να ελέγχεται ώστε να αποκλειστεί η CGD. Αυτοί είναι οι συνηθέστεροι συνδυασμοί μικροοργανισμών και σημείων λοίμωξης που κατά κανόνα οδηγούν σε έλεγχο για CGD. Αντιθέτως, μια απλή μόλυνση του δέρματος με σταφυλόκοκκο δεν είναι ιδιαίτερα ενδεικτική για CGD, ούτε οι συχνές μέσες ωτίτιδες, παρόλο που οι ασθενείς με CGD μπορεί επίσης να υποφέρουν από αυτά τα προβλήματα.\nΟ πιο ακριβής τρόπος ελέγχου για CGD είναι η μέτρηση της παραγωγής υπεροξειδίου του υδρογόνου των φαγοκυττάρων. Το Η2Ο2 που παράγεται από τα φυσιολογικά φαγοκύτταρα οξειδώνει μια χημική ουσία που λέγεται διϋδροροδαμίνη, κάνοντάς την να φωσφορίζει και η ακτινοβολία υπολογίζεται από έναν υψηλής τεχνολογίας αναλυτή. Αντιθέτως, τα φαγοκύτταρα ασθενών με CGD δεν παράγουν αρκετό Η2Ο2 ώστε η διϋδροροδαμίνη να φωσφορίζει.\nΥπάρχουν και άλλες δοκιμασίες για τη διάγνωση της CGD, όπως εκείνη με το Nitro-Blue-Tetrazolium (ΝΒΤ) που ελέγχεται σε δοκιμαστικά πλακίδια. Το ΝΒΤ είναι μια δοκιμασία στην οποία τα φαγοκύτταρα που παράγουν οξειδωτικούς παράγοντες γίνονται μπλε και εκτιμούνται στο μικροσκόπιο. Η μέθοδος αυτή στηρίζεται περισσότερο στην ανθρώπινη υποκειμενική εκτίμηση και μπορεί να οδηγήσει σε εσφαλμένες αρνητικές απαντήσεις, παραλείποντας κάποιες φορές να διαγνώσει CGD σε ασθενείς που έχουν τη νόσο σε ήπιες μορφές, οπότε τα εξεταζόμενα φαγοκύτταρα μπορεί να πάρουν μια ελαφρά απόχρωση του μπλε, ενώ δεν είναι φυσιολογικά.\nΑπό την στιγμή που θα διαγνωστεί CGD υπάρχουν μερικά εξειδικευμένα εργαστήρια που μπορούν να επιβεβαιώσουν την γενετική υπο-κατηγορία της νόσου.\nΗ Χρόνια Κοκκιωματώδης Νόσος (CGD) είναι μια γενετικά καθοριζόμενη νόσος. Υπάρχουν δύο τρόποι μεταβίβασης της νόσου. Μια μορφή της προσβάλλει περίπου το 75% των περιπτώσεων και κληρονομείται με το φυλοσύνδετο υπολειπόμενο χαρακτήρα, μεταφέρεται δηλαδή με το χρωμόσωμα Χ. Τρεις άλλες μορφές της πάθησης κληρονομούνται με τον αυτοσωματικό υπολειπόμενο τρόπο. Είναι σημαντικό για τις οικογένειες να καταλάβουν γιατί ένα παιδί έχει προσβληθεί από τη νόσο, πόσο κινδυνεύουν τα επόμενα παιδιά να προσβληθούν και τι συνεπάγεται αυτό για όλα τα μέλη της οικογένειας.\nΣτηλοβάτης της θεραπείας είναι η έγκαιρη διάγνωση της λοίμωξης και η άμεση, επιθετική χρήση των κατάλληλων αντιβιοτικών. Μπορεί να χρειαστεί μια αρχική θεραπεία που να στοχεύει στους πιο πιθανούς παθογόνους μικροοργανισμούς, κατά το διάστημα της αναμονής των αποτελεσμάτων των καλλιεργειών. Είναι πολύ σημαντική η προσεκτική έρευνα για το αίτιο της λοίμωξης, έτσι ώστε να προσδιοριστεί η ευαισθησία του στα αντιβιοτικά. Συνήθως απαιτείται ενδοφλέβια χορήγηση αντιβιοτικών για την θεραπεία σοβαρών λοιμώξεων ασθενών με CGD και η βελτίωση της κλινικής εικόνας τους μπορεί να μην είναι εμφανής για αρκετές ημέρες παρά την αγωγή με τα κατάλληλα αντιβιοτικά. Στο παρελθόν έχουν χρησιμοποιηθεί μεταγγίσεις κοκκιοκυττάρων σε περιπτώσεις που η επιθετική αντιβίωση δεν είχε αποτέλεσμα και η λοίμωξη ήταν επικίνδυνη για τη ζωή του ασθενή. Ευτυχώς πλέον, η μέθοδος αυτή σπάνια θεωρείται απαραίτητη, καθώς υπάρχουν στη διάθεσή μας νέα και πιο ισχυρά αντιβακτηριακά και αντιμυκητιασικά φάρμακα.\nΜερικοί ασθενείς με CGD έχουν τόσο συχνές λοιμώξεις, ιδιαίτερα στη μικρή ηλικία, που πολλές φορές συνιστάται η συνεχής καθημερινή χορήγηση αντιβιοτικών από το στόμα (προφύλαξις). Οι ασθενείς με CGD στους οποίους χορηγούνται αντιβιοτικά προφυλακτικά μπορούν να έχουν περιόδους χωρίς λοιμώξεις και παρατεταμένα διαλείμματα ανάμεσα σε σοβαρές λοιμώξεις. Το πιο αποτελεσματικό αντιβιοτικό για την πρόληψη βακτηριακών λοιμώξεων στην CGD είναι εκείνο που συνδυάζει την τριμεθροπριμη και τη σουλφαμεθοξαζόλη, που συχνά ονομάζεται κοτριμοξαζόλη και κυκλοφορεί με τα εμπορικά ονόματα Bactrimel ή Septrin. Αυτό μειώνει την συχνότητα βακτηριακών λοιμώξεων σχεδόν κατά 70%. Είναι ένας ασφαλής και αποτελεσματικός παράγοντας για τους ασθενείς επειδή παρέχει κάλυψη για τα περισσότερα παθογόνα που προκαλούν λοιμώξεις στην CGD, χωρίς να επιδρά σημαντικά στην εντερική χλωρίδα, αφήνοντας απείραχτο το μεγαλύτερο μέρος του φυσιολογικού βακτηριακού περιβάλλοντος του εντέρου. Το άλλο πράγμα που είναι σημαντικό στην προφύλαξη με την κοτριμοξαζόλη είναι πως η αποτελεσματικότητά της δεν φαίνεται να φθίνει με την πάροδο του χρόνου.\nΟ λόγος που συμβαίνει αυτό είναι πως τα βακτήρια από τα οποία προστατεύει στην CGD δεν βρίσκονται φυσιολογικά στο σώμα, εκτός από την περίπτωση που κάποια λοίμωξη βρίσκεται στο ξεκίνημά της. Έτσι η συνεχής χρήση του αντιβιοτικού συνήθως δεν κάνει πιο ανθεκτικούς τους μικροοργανισμούς από τους οποίους προφυλάσσει.\nΗ ιντερφερόνη-γ (IFN-γ) είναι φυσικό προϊόν του ανοσοποιητικού συστήματος και χρησιμοποιείται θεραπευτικά σε ασθενείς με CGD για την ενίσχυση του δικού τους ανοσοποιητικού τους συστήματος. Ασθενείς με CGD στους οποίους χορηγείται IFN-γ έδειξαν μείωση λοιμώξεων κατά 70%, όταν δε προέκυπταν λοιμώξεις ήταν λιγότερο σοβαρές. Οι ασθενείς με CGD δεν έχουν έλλειψη IFN-γ, ούτε η IFN-γ είναι η θεραπεία για την CGD.\nΑυξάνει την ανοσία του οργανισμού με μια σειρά μηχανισμών που αναπληρώνουν μερικώς το έλλειμμα στην παραγωγή του Η2Ο2. Η IFN-γ μπορεί να έχει παρενέργειες όπως πυρετό, εφιάλτες, κόπωση και προβλήματα συγκέντρωσης.\nΑντιπυρετικά όπως η παρακεταμόλη μπορεί να βοηθήσουν. Μερικοί ασθενείς προτιμούν να μην πάρουν IFN-γ επειδή θέλουν να αποφύγουν τις ενέσεις, το υψηλό κόστος ή επειδή δεν μπορούν να δεχτούν τις παρενέργειες. Υπάρχουν ενδείξεις πως ακόμα και μικρότερες από τις συνιστώμενες δόσεις IFN-γ, μπορεί να προσφέρουν κάποια προστασία από τις λοιμώξεις. Για τον λόγο αυτό, πολλοί από τους ειδικούς στο πεδίο έχουν προτείνει ότι οι ασθενείς που αποφασίζουν να μην πάρουν IFN-γ για οποιονδήποτε από τους παραπάνω λόγους, τουλάχιστον να εξετάζουν το ενδεχόμενο να δοκιμάσουν μια πιο μικρή ή λιγότερο συχνή δόση.\nΣυγκεκριμένα, οι παρενέργειες είναι κατά κανόνα ανάλογες των δόσεων και μπορεί να μειωθούν ή και να εξαλειφθούν με την μείωση της δόσης της IFN-γ με τρόπο που να μπορεί να εξασφαλίζεται η προφύλαξή από τις λοιμώξεις, ακόμα και με την μικρότερη ποσότητα ή συχνότητα χορήγησης του φαρμάκου.\nΠρόσφατα έχει αποδειχτεί πώς καθημερινές δόσεις του χορηγούμενου από το στόμα αντιμυκητιασικού παράγοντα Intraconazole μπορεί να μειώσει τη συχνότητα μυκητιασικών μολύνσεων στην CGD. Η μέγιστη προφύλαξη από τις λοιμώξεις επιτυγχάνεται με καθημερινές δόσεις Intraconazole και Κοτριμοξαζόλης από το στόμα, συν τρεις φορές εβδομαδιαίες δόσεις IFN-γ.\nΜε αυτήν την αγωγή, η συχνότητα των λοιμώξεων σε ασθενείς με CGD πέφτει σε έναν μέσο όρο περίπου μίας ανά τέσσερα χρόνια. Είναι ευνόητο πως οι γενετικοί παράγοντες του καθενός, αλλά και η τύχη, μπορεί να κάνουν άλλους ασθενείς να παρουσιάσουν πιο συχνές λοιμώξεις, ενώ άλλοι ακόμα πιο σπάνιες από μια ανά τέσσερα χρόνια.\nΗ Χρόνια Κοκκιωματώδης Νόσος (CGD) μπορεί να θεραπευτεί με μια επιτυχημένη μεταμόσχευση μυελού των οστών, αλλά οι περισσότεροι ασθενείς δεν αναζητούν αυτήν την επιλογή. Αυτό μπορεί να οφείλεται στο ότι δεν έχουν πλήρως ιστοσυμβατό αδερφό ή πάνε τόσο καλά με τη συμβατική θεραπεία που δεν είναι σκόπιμο να υποβληθούν στους κινδύνους που συνδέονται με μια μεταμόσχευση. Είναι όμως σημαντικό για τους ασθενείς με CGD που αντιμετωπίζουν συνεχώς επικίνδυνες για τη ζωή τους λοιμώξεις να γνωρίζουν ότι η μεταμόσχευση μυελού θα μπορούσε να είναι η θεραπεία εκλογής. Γονιδιακή θεραπεία για την CGD δεν είναι ακόμα διαθέσιμη, αν και κάποια εργαστήρια εργάζονται σε αυτήν την κατεύθυνση με στόχο η γονιδιακή θεραπεία για όσους πάσχουν από CGD να είναι μια επιλογή στο μέλλον.\nΠολλοί ιατροί συνιστούν σε ασθενείς με CGD να κολυμπούν μόνο σε καλά χλωριωμένες πισίνες. Η κολύμβηση σε λίμνες, αλλά και σε θαλασσινό νερόnμπορεί να εκθέσει τους ασθενείς σε μικροοργανισμούς που δεν είναι λοιμογόνοι για τους φυσιολογικούς κολυμβητές, είναι όμως επικίνδυνοι για τους ασθενείς με CGD. Ο Ασπέργιλλος υπάρχει σε πολλά είδη μαριχουάνας, συνεπώς οι ασθενείς με CGD θα πρέπει να αποθαρρύνονται από το να κάνουν χρήση μαριχουάνας.\nΜεγάλο κίνδυνο για τους ασθενείς με CGD παρουσιάζει η επαφή με ένα είδος πολτού από κονιορτοποιημένες φλούδες δέντρων που χρησιμοποιείται συχνά σε κήπους. Ο πολτός αυτός μπορεί να εισπνευσθεί και να προκαλέσει οξεία και απειλητική για τη ζωή διάχυτη πνευμονία από Ασπέργιλλο. Οικογένειες με ασθενείς με CGD θα πρέπει να αποφεύγουν αυτό το υλικό και αν χρησιμοποιείται σε γειτονικούς κήπους ο ασθενής θα πρέπει να μείνει μέσα στο σπίτι στην αρχική φάση.\nΌταν αυτό πατηθεί και στερεοποιηθεί είναι πολύ λιγότερο επικίνδυνο. Οι ασθενείς με CGD θα πρέπει επίσης να αποφεύγουν να ανακατεύουν κοπριά, κομποστοποιημένο λίπασμα, να μεταφυτεύουν φυτά σε γλάστρες, να καθαρίζουν κελάρια, χώρους στάθμευσης, υπόγεια, να γκρεμίζουν τοίχους σε οικοδομές, όλες τις καταστάσεις όπου σηκώνεται πολλή σκόνη, το σάπιο γρασίδι, χορτάρι και το άχυρο. Αφού η γρήγορη αντιμετώπιση των λοιμώξεων είναι πολύ σημαντική, οι γονείς παιδιών με CGD θα πρέπει να επικοινωνούν με τους ιατρούς τους ακόμα και για τις πιο ελαφρές λοιμώξεις.\nΗ ποιότητα ζωής των ασθενών με Χρόνια Κοκκιωματώδη Νόσο (CGD) έχει βελτιωθεί με την γνώση της διαταραχής των φαγοκυττάρων και την κατανόηση της ανάγκης για άμεση, επιθετική αντιβιοτική θεραπεία όταν εμφανίζονται λοιμώξεις. Σημαντικές βελτιώσεις στην νοσηρότητα και στην θνητότητα έχουν γίνει τα τελευταία 20 χρόνια. Η συντριπτική πλειοψηφία των παιδιών που γεννιούνται με CGD μπορούν να περιμένουν πως θα μεγαλώσουν να γίνουν ενήλικες, και πολλοί ενήλικες ασθενείς με CGD έχουν υπεύθυνες θέσεις, οικογένειες και παιδιά. Όμως οι περισσότεροι ασθενείς με CGD εξακολουθούν να κινδυνεύουν από λοιμώξεις και πρέπει να ακολουθούν την προφυλακτική τους αγωγή και να επαγρυπνούν για έγκαιρη διάγνωση και θεραπεία πιθανών λοιμώξεων. Συχνές νοσηλείες χρειάζονται πολλές φορές σε ασθενείς με CGD προκειμένου να γίνουν οι εξετάσεις που χρειάζονται για να εντοπιστεί το ακριβές σημείο και αίτιο των λοιμώξεων και συχνά, όταν αυτές είναι σοβαρές, απαιτείται ενδοφλέβια χορήγηση αντιβιοτικών.\nΤα διαστήματα χωρίς λοιμώξεις μπορεί να μεγαλώνουν με την προφυλακτική χρήση αντιβιοτικών και την θεραπεία με IFN-γ. Οι σοβαρές λοιμώξεις τείνουν να γίνονται πιο σπάνιες καθώς οι ασθενείς φθάνουν στην εφηβεία. Και πάλι πρέπει να τονιστεί πως ασθενείς με CGD τελειώνουν το Λύκειο, σπουδάζουν και μπορούν να έχουν σχετικά φυσιολογική ζωή.


Σκιάθος - BARNES Greece\nBARNES Greece > Destinations > Σκιάθος\nΤο μεγάλο φυσικό λιμάνι της Σκιάθου αποτελεί κατεξοχήν καταφύγιο σκαφών αναψυχής, κάτι που προσδίδει στο νησί έναν έντονο κοσμοπολίτικο χαρακτήρα. Η πόλη της Σκιάθου ξεχωρίζει με τους γραφικούς της πλακόστρωτους πεζόδρομους και τα κατάλευκα σπίτια της με μαγευτική θέα στο πέλαγος. Το Μπούρτζι, μια μικρή πευκόφυτη χερσόνησος, που χωρίζει στα δύο το λιμάνι της Σκιάθου, διαθέτει ένα όμορφο βενετσιάνικο φρούριο και νεοκλασικά σχολικά κτίρια, που σήμερα στεγάζουν το Πολιτιστικό Κέντρο Σκιάθου.\nΤο νησί στολίζουν πάνω από 60 εξαίσιες καταγάλανες παραλίες, με πιο γνωστή την παραλία των Κουκουναριών, με το δάσος των κουκουναριών να φτάνει σχεδόν μέχρι τη θάλασσα, και τη λιμνοθάλασσα Στροφυλιά, ένα σπάνιο υδροβιότοπο, ο οποίος είναι σήμερα προστατευόμενη περιοχή. Επίσης γνωστή η παραλία Λαλάρια, με τους επιβλητικούς βράχους της, μία από της ομορφότερες της Ελλάδας και ο δημοφιλής όρμος Κρασσά, μια υπέροχη πευκόφυτη παραλία που προσελκύει πολλούς νέους.\nΜε ταχύπλοο ή συμβατικό πλοίο από τα λιμάνια του Αγίου Κωνσταντίνου και του Βόλου\nΑεροπορικώς: Κρατικός Αερολιμένας Σκιάθου «Αλέξανδρος Παπαδιαμάντης»


Άνω Δώριο (Σουλιμά) Μεσσηνίας : Τοπωνύμια της Ελλάδας από το Στάθη Ασημάκη\nΓια όσους έχουν τοπωνυμικά ενδιαφέροντα μπορούν να διαβάσουν το βιβλίο Τοπωνύμια -οβα, -οβο, -ιστα, -ιτσα. Είναι προσφορά του συγγραφέα κ. Στάθη Ασημάκη στο anodorio.blogspot.gr, για τους επισκέπτες του. Στη σελίδα 151 αναφέρεται σε τοπωνύμια της περιοχής Τριφυλίας και στις σελίδες 152-157 σε τοπωνύμια της περιοχής Μεσσηνίας.\nΤΟΠΩΝΥΜΙΑ ΟΒΑ, ΟΒΟ, ΙΣΤΑ, ΙΤΣΑ\nΑναρτήθηκε από ΑΝΩ ΔΩΡΙΟ (ΣΟΥΛΙΜΑ) στις 00:07


Ποιες είναι οι επιπτώσεις του lockdown στη μυοσκελετική υγεία; | Nextdeal\nNextdeal newsroom, 23/11/2020 - 16:17\nΠοιες είναι οι επιπτώσεις του lockdown στη μυοσκελετική υγεία;\nΕπιβαρυντικός για την υγεία των οστών, των μυών και των αρθρώσεων ήταν ο εγκλεισμός που επιβλήθηκε πριν μερικούς μήνες, προκειμένου να περιοριστεί η εξάπλωση του SARS-CoV 2, του νέου κορονοϊού. Σύμφωνα με μια έρευνα που πραγματοποιήθηκε από το Πανεπιστήμιο της Ανατολικής Αγγλίας η πλειονότητα των ανθρώπων που υπέφεραν από πόνους και δυσκαμψία πριν από το lockdown, είδαν τα συμπτώματά τους να επιδεινώνονται σημαντικά. Τα ευρήματα αυτά κρούουν τον κώδωνα του κινδύνου ιδιαίτερα για τους ηλικιωμένους, εάν η πορεία της πανδημίας στη χώρα μας δείξει ότι πρέπει να επιβάλλονται συνεχώς παρόμοια μέτρα.\nΌπως μας εξηγεί ο ορθοπεδικός χειρουργός δρ Αθανάσιος Τσουτσάνης, διδάκτωρ του Πανεπιστημίου Αθηνών και εξειδικευμένος στις αρθροπλαστικές ισχίου & γόνατος διευθυντής της ΣΤ΄ Ορθοπεδικής κλινικής του νοσοκομείου Υγεία, τα μυοσκελετικά προβλήματα αποτελούν μια πολύ συχνή αιτία δυσλειτουργίας και αδυναμίας αυτοεξυπηρέτησης. Ο πόνος, η δυσκαμψία, η κόπωση που βιώνουν τα άτομα με οστεοαρθρίτιδα και ρευματοειδή αρθρίτιδα γίνονται εντονότερα, όταν μειώνεται η σωματική δραστηριότητα και διακόπτεται η φαρμακευτική αγωγή που ακολουθείται. Επιδείνωση παρατηρείται και σε άτομα με οστεοπόρωση, όταν δεν ασκούνται. Και δυστυχώς με την επιβολή των σκληρών μέτρων την περασμένη άνοιξη αρκετοί συνάνθρωποί μας, κυρίως οι μεγαλύτεροι σε ηλικία, περιόρισαν σε σημαντικό βαθμό τις δραστηριότητές τους και ανέβαλαν τις επισκέψεις τους στους γιατρούς που τους παρακολουθούσαν, υπό τον φόβο μόλυνσης από τον νέο κορονοϊό. Αυτή η συνετή απόφαση είχε αρνητικές επιπτώσεις στο μυοσκελετικό τους σύστημα, οι οποίες ενδεχομένως να επιταθούν, αφού τα περιοριστικά μέτρα και οι συστάσεις υφίστανται ακόμα. Σε ορισμένους ασθενείς η επαναφορά στο προ κορονοϊού επίπεδο λειτουργικότητας της άρθρωσης δεν θα μπορεί να επέλθει μόνο με συντηρητική θεραπεία και θα χρειαστούν πιο δραστικά μέτρα.\nΕρευνητές του Πανεπιστημίου της Ανατολικής Αγγλίας πραγματοποίησαν μια έρευνα, στην οποία έχουν αποτυπωθεί οι επιπτώσεις στα άτομα με μυοσκελετικές παθήσεις των ριζικών αλλαγών που επιβλήθηκαν προκειμένου να περιοριστεί η εξάπλωσή του νέου κορονοϊού. Αφορούσε την περίοδο μεταξύ 23 Μαρτίου και 1ης Αυγούστου, όταν άτομα που διέτρεχαν τον μεγαλύτερο κίνδυνο υποχρεώθηκαν να παραμείνουν στο σπίτι τους, αποφεύγοντας κάθε κοινωνική επαφή και ενθαρρύνθηκαν να χρησιμοποιούν υπηρεσίες υγειονομικής περίθαλψης μόνο για επείγουσες ανάγκες. Στα τέλη Απριλίου 2020, πέντε εβδομάδες μετά την έναρξη του lockdown στο Ηνωμένο Βασίλειο, οι ερευνητές πραγματοποίησαν τη διαδικτυακή έρευνα σε μια ομάδα ασθενών που είχε διάφορες μυοσκελετικές νόσους. Απ’ ότι αποδείχθηκε από τις απαντήσεις τους, οι συχνότερες ασθένειες ήταν η ρευματοειδής αρθρίτιδα, αφού το 43,5% ανέφερε ότι υπέφερε από αυτή και η οστεοαρθρίτιδα με ποσοστό 21,7%. Η πλειοψηφία των ερωτηθέντων (52,1%) απάντησε ότι τα μυοσκελετικά συμπτώματά τους είχαν επιδεινωθεί από την έναρξη του lockdown. Το 88,2% επεσήμανε ότι είχε μικρή δυσκολία στην πρόσβαση σε φάρμακα και το 44% ότι χρειάστηκε τη βοήθεια άλλων προκειμένου να τα προμηθευτούν. Όσοι δεν είχαν πρόσβαση σε υγειονομική περίθαλψη ανέφεραν σημαντικά μεγαλύτερο πόνο, δυσκαμψία και κακή γενική υγεία.\n«Τα ευρήματα αυτά δείχνουν ότι η πανδημία του κορονοϊού αποτελεί πρόκληση για την υγεία και την ευημερία των ανθρώπων, ανεξαρτήτου ηλικίας. Ιδιαίτερα όμως για τους ηλικιωμένους πρέπει να ληφθούν μέτρα για την υποστήριξή τους, εάν και για όσο διάστημα επιβληθούν περαιτέρω μέτρα απομόνωσης, αφού η πανδημία συνεχίζεται», τονίζει ο δρ Αθανάσιος Τσουτσάνης.\nΠέραν όμως της επιδείνωσης των συμπτωμάτων της οστεοαρθρίτιδας και της ρευματοειδούς αρθρίτιδας, κατά τη διάρκεια του εγκλεισμού υπήρξε αύξηση και των καταγμάτων ισχίου. Όπως έχει αποκαλύψει μια σκωτσέζικη μελέτη, παρότι οι αριθμοί όλων των τύπων τραυματισμού που χρειάστηκαν χειρουργική θεραπεία από τις 23 Μαρτίου 2020 έως τις 28 Μαΐου 2020 μειώθηκαν, η συχνότητα των καταγμάτων του ισχίου αυξήθηκε από 30,2% το 2019 και 30,7% το 2018 σε 36,3% το 2020.\nΟ Αθανάσιος Π. Τσουτσάνης είναι γεννημένος το 1961 στην Αθήνα, είναι παντρεμένος με 2 παιδιά και σήμερα εργάζεται ως διευθυντής της ΣΤ΄ Ορθοπεδικής κλινικής του νοσοκομείου Υγεία.\nΕργάστηκε ως τον Μάρτιο του 2011 ως αναπληρωτής διευθυντής της Β΄ Ορθ/κής Κλινικής του νοσοκομείου Ερρίκος Ντυνάν.\nΤελείωσε την ιατρική σχολή του πανεπιστημίου της Ρώμης το 1988 με άριστα. Ειδικεύθηκε στην ορθοπαιδική χειρουργική στη Β' ορθοπαιδική κλινική του Γενικού κρατικού νοσοκομείου Αθηνών Γ. Γεννηματάς με διευθυντή τον κύριο Έξαρχου Ευάγγελου.\nΜετά το τέλος της ειδικότητας και για 3 χρόνια συνέχισε να εργάζεται στο ίδιο νοσοκομείο ως ειδικευμένος ορθοπεδικός με διευθυντή τον κύριο Ε. Έξαρχου και κατόπιν τον κύριο Α. Ασημακόπουλο. Στα πλαίσια αυτά εργάσθηκε και ως εκπαιδευτής των ειδικευόμενων γιατρών της γενικής ιατρικής με αντικείμενο επείγοντα ορθοπεδικά προβλήματα και των φοιτητών της ιατρικής σχολής του πανεπιστημίου της Πάτρας.\nΈγινε Διδάκτωρ του πανεπιστημίου Αθηνών το 1999. Διετέλεσε επισκέπτης λέκτορας στο πανεπιστήμιο της Κρήτης στην έδρα της ανατομίας το ακαδημαϊκό έτος 2000-2001. Εξειδικεύθηκε στη φημισμένη πανεπιστημιακή κλινική του νοσοκομείου Rizzoli στην αρθροσκοπική χειρουργική και στις αθλητικές κακώσεις με διευθυντή τον καθηγητή P.G Marchetti και διευθυντή τμήματος τον καθηγητή κύριο Marcacci. Το εν λόγω νοσοκομείο συνεχίζει να επισκέπτεται μια φορά το χρόνο.\nΕίναι τακτικό μέλος της SIGASCOT (Societa Italiana di chirurgia del ginocchio artroscopia sport cartilagine e tecnologie ortopediche) και τακτικό μέλος της ICRS (International cartilage repair society).\nΤο 2005 εξειδικεύθηκε στο Παρίσι στη τεχνική ελάχιστης επεμβατικότητας AMIS για την αρθροπλαστική του ισχίου από τον ορθοπεδικό χειρουργό F. Laude και τον καθηγητή E. Leasur.\nΤο 2009 εξειδικεύθηκε στην Δανία και την Ολλανδία στην τεχνική ελάχιστης επεμβατικότητος MIK για την αρθροπλαστική του γόνατος.\nΤο 2013 οργάνωσε στην Ελλάδα την πρώτη επιστημονική ημερίδα για την αρθροπλαστική ισχίου με τεχνική amis κατά τη διάρκεια της οποίας δόθηκε η ευκαιρία σε μεγάλο αριθμό Ελλήνων ορθοπεδικών να γνωρίσουν την τεχνική amis και να παρακολουθήσουν μέσω διαδικτυακής κάμερας ζωντανό χειρουργείο που πραγματοποιήθηκε από τον Αθανάσιο Τσουτσάνη.\nΤο 2018 εκπαιδεύτηκε στη ρομποτική χειρουργική, για την αρθροπλαστική του ισχίου και την αρθροπλαστική του γόνατος στο Λουξεμβούργο και στη Μεγάλη Βρετανία και έλαβε την επίσημη πιστοποίηση.\nΣτη φωτογραφία ο ορθοπεδικός χειρουργός δρ Αθανάσιος Τσουτσάνης, διδάκτωρ του Πανεπιστημίου Αθηνών και εξειδικευμένος στις αρθροπλαστικές ισχίου & γόνατος διευθυντής της ΣΤ΄ Ορθοπεδικής κλινικής του νοσοκομείου Υγεία.\nΥΓΕΙΑ: Νέες παγκόσμιες Κατευθυντήριες Οδηγίες για την αντιμετώπιση της αυτόματης εγκεφαλονωτιαίας ρινόρροιας\nΜε επιτυχία εφαρμόστηκε για πρώτη φορά στο ΥΓΕΙΑ επέμβαση ενδοσκοπικής υποβλεννογόνιας εκτομής (ESD), από την Β΄ Γαστρεντερολογική Κλινική του ΥΓΕΙΑ,...\nNextdeal newsroom, 19/10/2020 - 13:15 19/10/2020\nΣτο Τμήμα Διαδερμικών Βαλβίδων του ΥΓΕΙΑ διενεργήθηκαν πρόσφατα με επιτυχία οι πρώτες στην Ελλάδα διαδερμικές επιδιορθώσεις τριγλώχινας βαλβίδας με την...\nNextdeal newsroom, 28/09/2020 - 11:38 28/9/2020


Σοβαρό τροχαίο για την αδερφή της Μέγκαν Μαρκλ μετά από κυνηγητό με τους παπαράτσι – Ρυθμός 89,3\nΑκόμα ένα σοκ για την οικογένεια της Μέγκαν Μαρκλ, καθώς μόλις δυο ημέρες πριν τον γάμο της με τον πρίγκιπα Χάρι, η ετεροθαλής αδερφή της, Σαμάνθα είχε σοβαρό τροχαίο με το αυτοκίνητο της, κοντά στο σπίτι της στη Φλόριντα.\nΣυγκεκριμένα η Σαμάνθα Γκραντ βρισκόταν με τον φίλο της στο αυτοκίνητο, όταν ένας παπαράτσι τους εντόπισε. Το ζευγάρι, προσπαθώντας να τον αποφύγει έπεσε με το αμάξι πάνω σε τσιμεντένιο φράκτη, με αποτέλεσμα η Σαμάνθα να σπάσει τον αστράγαλό της και να μεταφερθεί στο νοσοκομείο.\nΘυμίζουμε πως η ετεροθαλής αδερφή της Μέγκαν Μαρκλ, Σαμάνθα, που πάσχει από σκλήρυνση κατά πλάκας, δεν έχει καλές σχέσεις με τη Μέγκαν και δεν επρόκειτο παρευρεθεί στον γάμο.\nΤο Παλάτι του Κένσιγκτον αρνήθηκε να κάνει κάποιο σχόλιο για το ατύχημα.\nΟ Κωνσταντίνος Βασάλος ποζάρει με την Ευρυδίκη Βαλαβάνη, λίγο πριν το φινάλε των καλοκαιρινών τους διακοπών\nΑθηνά Οικονομάκου: Δείτε τι επέλεξε να φορέσει στον γάμο Τανιμανίδη-Μπόμπα στη Σίφνο!


Συνέντευξη του Παναγιώτη Γιαννάκη στην Καθημερινή(1) « galobasket\n« Σχόλια για Ολυμπιακό και ΠΑΟ με Ταου και Ρόμα.\nΤαλαιπωρία Μπαρτσελόνα στην Κωνσταντινούπολη. »\nΣυνέντευξη του Παναγιώτη Γιαννάκη στην Καθημερινή(1)\nPosted by akilas στο 18 Δεκεμβρίου 2007\nΣτο περιοδικό της Καθημερινής στις 27-28 Οκτωβρίου ο Παναγιώτης Γιαννάκης σε συνέντευξή του στον Αλέξη Γαγλία ανέφερε μεταξύ άλλων τα παρακάτω ενδιαφέροντα:\n«Πίστεψε με το ελληνικό μπάσκετ ακόμα αξιοποιεί τον Νίκο Γκάλη…Είναι τόσο μεγάλος ο μύθος του που ακόμα όλοι ανατρέχουμε στη φιγούρα του μέσα στα γήπεδα. Αλλά πρέπει και εσύ να θες να κάνεις πράγματα, να ασχοληθείς με τα κοινά στον ερασιτεχνικό ή επαγγελματικό αθλητισμό»….\nΕρώτηση : Η κόντρα των διεθνών με τον κ.Συρίγο, οι εκατέρωθεν δηλώσεις, το ζήτημα του «συνδικαλισμου» των διεθνών, όλα αυτά πόσο μπορεί να επηρέασαν το κλίμα στην ομάδα;\nΟτιδήποτε συμβαίνει έξω από τις γραμμές δημιουργεί νευρικότητα στην ομάδα. Ίσως αν δεν γίνονταν όλα αυτά να είχαμε περισσότερη συγκέντρωση. Ήταν μια δύσκολη περίοδος, αλλά νομίζω ότι τελικά αφήσαμε τα χνάρια μα. Δεν παίξαμε το μπάσκετ που μπορούμε, αλλά γίναμε αισθητοί. Οι μεγάλες ομάδες εκεί δοκιμάζονται: αν παραμένουν σε υψηλό επίπεδο σε περιόδους ελλείψεων, νευρικότητας ή ντεφορμαρίσματος. Αν συνεχίζουν να ονειρεύονται. Εμείς συνεχίζουμε.\nΘεωρείτε έστω και διαισθητικά ότι ο Νίκος Γκάλης δεν συμμετέχει στα κοινά του Ελληνικού μπάσκετ επειδή δεν θέλει να συμμετάσχει ή επειδή δεν του έχει γίνει μια πρόταση την οποία να θεωρεί αντάξια του ονόματός του και της προσφοράς του;\nΕπίσης θεωρείτε ότι η Εθνική άφησε τα χνάρια της στο Ευρωμπάσκετ ή δεν κατάφερε να σώσει την παρτίδα σύμφωνα με τον κ.Συρίγο ο οποίος θεωρούσε πριν τη λήξη του τουρνουά ότι σώσιμο της παρτίδας είναι η κατάληψη της τρίτης θέσης;\nΣας επαρκεί η απάντηση αναφορικά με τον Φίλιππα Συρίγο και τα άρθρα του: «Οτιδήποτε συμβαίνει έξω από τις γραμμές δημιουργεί νευρικότητα στην ομάδα» Οι κρίσεις του κ.Συρίγου για Πόντιο Πιλάτο (αναφερόταν στον Λάζο Παπαδόπουλου) , άμυαλα παιδιά (για όλους τους διεθνείς) ……δικαιολογούν μόνο αυτήν την ΗΠΙΟΤΑΤΗ τοποθέτηση του ομοσπονδιακού προπονητή;\nΕιλικρινά όχι μόνο δεν με ικανοποίησε ο Παναγιώτης Γιαννάκης στην συνέντευξή του αυτή αλλά πλέον πολύ φοβάμαι ότι το περίφημο κλίμα στην ομάδα έχει πάει ήδη περίπατο ή θα πάει περίπατο στο προσεχές μέλλον. Θα μπορούσα να γράφω σελίδες για το θέμα αλλά η απογοήτευσή μου είναι πλέον πιστοποιημένη!\nThis entry was posted on 18 Δεκεμβρίου 2007 στις 23:35\tand is filed under Αγωνιστικά, Εθνική, ΠΑΡΕ ΘΕΣΗ - ΓΝΩΜΕΣ. Με ετικέτα: Συνεντεύξεις. You can follow any responses to this entry through the RSS 2.0 feed. You can leave a response, ή trackback from your own site.\n6 Σχόλια to “Συνέντευξη του Παναγιώτη Γιαννάκη στην Καθημερινή(1)”\n22 Δεκεμβρίου 2007 στις 1:11\nΑπό ότι φαίνεται ο Νικ όταν του βρεις τα κουμπιά έχει διάθεση να ασχοληθεί και να συνεισφέρει σε συλλογικές προσπάθειες:\n23 Δεκεμβρίου 2007 στις 13:54\nΟ Γιαννάκης εδώ και καιρό έχει αρχίσει να χρησιμοποιεί πολιτικό λόγο, δηλαδή να μιλάει γενικά και αόριστα αλλά να μην απαντάει στα ερωτήματα, και να προσπαθεί να καλύψει τα πάντα και τους πάντες με αποθεύγματα. Αυτός ο τρόπος μπορεί για την ώρα να πουλάει στο μπλάσκετ γιατί διεφέρει και γιατί το κοινό είναι πιό «νεανικό», μακροπρόθεσμα είναι ένα πρόβλημα και θα εξηγήσω γιατί.\nΠαρότι του έχει προταθεί μάλλον πολλές φορές, πιστεύω πως ο Γιαννάκης δεν θέλει να αναμιχθεί με την πολιτική κυρίως γιατί δεν «το έχει», είναι «άσχετος» επί του θέματος και ο άνθρωπος έχει αυτογνωσία. Πάντως το στυλάκι έστω και υποσυνείδητα το φοράει.\nΗ κομματική/πολιτική έχει πλέον απλώσει τα πλοκάμια της στους ανθρώπους του μπάσκετ λόγω του ότι αποτελούν ορθά και επιτυχημένα κοινωνικά μοντέλα. Είναι όμως και ο κάθε επιτυχημένος μέσα στο παρκέ λογικό να καταλήγει δήμαρχος???\nΔεν ξέρω αν η πολιτική θα καταστρέψει το μπάσκετ (όπως έγινε με το ποδόσφαιρο), απλά συνήθως ότι αγγίζουν οι Έλληνες πολιτικοί αργά ή γρήγορα αλλοιώνεται, για να μην πω «σαπίζει».\n23 Δεκεμβρίου 2007 στις 23:00\nΣυμφωνώ για αυτό που είπες για τον ομοσπονδιακό προπονητή και τα γενικά και αόριστα που απαντάει. Όταν π.χ. σου λέει ο πρώην υπεύθυνος δημοσίων σχέσεων της ομάδας ότι ο Λάζος είναι Πόντιος Πιλάτος, ότι οι παίκτες της Εθνικής είναι άμυαλα παιδιά τότε πρέπει να πάρεις θέση συγκεκριμένη και όχι του στυλ έχω εμπιστοσύνη στους παίκτες μου, ΕΚΤΟΣ και αν συμφωνείς εν μέρει με τα λεγόμενα του κ. Συρίγου.\nΑυτό που ψιθυρίζεται από δημοσιογραφικομπασκετικούς κύκλους ευρέως είναι ότι ο Γιαννάκης μάλλον δεν θα ξαναπάρει τον Λάζο στην δωδεκάδα στην Εθνική οπότε μεγάλο μέρος του «προβλήματος» θα έχει ¨επιλυθεί». Δεν συμφωνώ με αυτήν την άποψη καθώς η μη θέση της Ομοσπονδίας και του Γιαννάκη καθώς και οι αντιφατικές τοποθετήσεις κάποιων διεθνών έχουν για μένα υποσκάψει το τέλειο κλίμα που μας έδιναν οι διεθνείς την εντύπωση ότι επικρατούσε.\nΓια το ζήτημα πολιτικής και μπάσκετ που ανέφερες, πρόκειται για πολύ μεγάλο ζήτημα. Όπως η πολιτική μπορεί να επηρεάσει το μπάσκετ έτσι και το μπάσκετ μπορεί να επηρεάσει την πολιτική από την στιγμή που κάποιοι φορείς του συμμετέχουν στα κοινά. Δεν θεωρώ κατ ανάγκη κακό το γεγονός ότι κάποιοι μπασκετμπολίστες αναμείχτηκαν με τα κοινά και βγήκαν στο προσκήνιο. Θεωρώ άσχημο το γεγονός άνθρωποι χωρίς πολιτικό κριτήριο και αισθητήριο να πρωταγωνιστούν στην πολιτική ζωή.\nΗ αίσθηση μου είναι ότι ο Παναγιώτης Γιαννάκης δεν φημίζεται για τον πολιτικό του λόγο, αλλά ο Παναγιώτης Φασούλας τουλάχιστον στο λεκτικό επίπεδο έχει τις προδιαγραφές να σταθεί στην πολιτική ζωή. Αν κάποιος θεωρεί ότι μόνο εξαιτίας της προηγούμενης ιδιότητάς του έγινε δήμαρχος Πειραιά είναι σεβαστή η άποψή του. Σίγουρα μέτρησε το γεγονός ότι είχε την στήριξη του Ολυμπιακού και του προέδρου του, αλλά νομίζω ότι ανεξάρτητα αν συμφωνώ με αρκετές, λίγες ή πολλές πολιτικές του θέσεις του αναγνωρίζω ότι δεν είναι από εκείνους που μόνο λόγω της προηγούμενης ιδιότητάς του μπήκε στην πολιτική ζωή του τόπου.\nΕπίσης επειδή τυγχάνει να γνωρίζω τον Θύμιο Μπακατσιά, ο οποίος έχει αναμειχθεί και αυτός με τα κοινά, θεωρώ ότι είναι εξαιρετικά ευφυής άνθρωπος, σοβαρός και μετρημένος. Δεν γνωρίζω τι έχει καταφέρει στα κοινά αλλά θεωρώ ότι είχε τις προϋποθέσεις να προσφέρει στα δημόσια πράγματα. Το αν τα έχει καταφέρει το ξέρουν μόνο οι δημότες που παρακολουθούν τις πράξεις του.\nΑντιθέτως για μια γνωστή δημοσιογράφο από την τηλεόραση και μόνο θεωρώ ότι δεν αξίζει ούτε να παρουσιάζει την εκπομπή την οποία κάνει όχι μόνο να έχει αξιώσεις και για την Βουλή. Θεωρώ ότι έχει τρελό βίσμα αλλά και θράσος να έχει βλέψεις και για την Βουλή. Δεν λέω ονόματα..\nΌλα τα παραπάνω είναι προσωπικές απόψεις. Η πολιτική φίλε Abelokoipi έχει από καιρό κάνει την εμφάνισή της στο μπάσκετ αλλά ίσως τα τελευταία χρόνια το φαινόμενο είναι πιο έντονο και θεωρώ ότι τα κόμματα θα κάνουν ακόμη πιο δυνατά μπασίματα προς την χρυσή τωρινή γενιά . Παπαλουκάς, Διαμαντίδης, Παπαδόπουλος και σία θεωρώ ότι θα βολιδοσκοπηθούν εντονότατα όταν κλείσουν την καριέρα τους.\nΕγώ πάντως στηρίζω τον Λάζο Παπαδόπουλο γιατί είναι παλικάρι έστω και αν είναι παρατεταμένα ντεφορμέ γεγονός που τον κάνει ευάλωτο στους θιασώτες της μπασκετικής αποτελεσματικότητας, οι οποίοι πολλές φορές κάνουν προβολή της αποτελεσματικότητας στις εν γένει προθέσεις και πράξεις του μπασκετμπολίστα και όχι μόνο.\n24 Δεκεμβρίου 2007 στις 11:16\nΠαταβούκας, Μπακατσιάς, Κικίλιας, Φασούλας, Ιωαννίδης, είναι κάποιοι που μου έρχονται στο μυαλό τώρα. Γιατί όμως όλοι από το μπάσκετ??\nΔεν νομίζω πως οι μπασκετμπολίστες είναι οι μόνοι αθλητές με νοημοσύνη, τους προτιμούν λόγω προβολής του αθλήματος και των σχετικών επιτυχιών.\nΌσον αφορά τον Φασούλα, δεν αναφερόμουν σε αυτόν, παρά στον Γ. Σιγάλα, ο οποίος μας ενημέρωσε με την αποχώρησή του πως θα ήθελε να «ασχοληθεί με τον Δήμο του όπως ο Φασούλας…». Προσωπικά μου σηκώθηκε η τρίχα, από πότε κάνουμε και δηλώσεις για το ότι θέλουμε να γίνουμε δήμαρχοι στο μέλλον έτσι χαλαρά?\nΠάμε καλά, σε πιο χωριό νομίζει ότι ζούμε ο κύριος Σιγάλας? Σε ποιά στάνη νομίζει ότι απευθύνεται?\nΠρόσεξε λίγο και το υφάκι που έχει ήδη αποκτήσει ο εν λόγω κύριος…\n24 Δεκεμβρίου 2007 στις 11:23\nΠάνω σε αυτό που έγραψες για τον Λάζο, θα ήταν τραγικό να μην τον πάρουν στην Εθνική λογω «συνδικαλισμού» – ενός όρου εφεύρεση των δημοσιογράφων…\nΠιστεύω πως μέσα σε όλα θέλουν να «φιμώσουν» τον Παπαδόπουλο ακριβώς λόγω της δυνητικής πολιτικής δύναμης που θα μπορούσε να αποκτήσει ένας δημοφιλής στην νεολαία παίκτης, αλλά ανεξάρτητου πνεύματος, όπως ο ψηλός, σε αντίθεση με ελεγχόμενα όργανα/στρατιωτάκια όπως ο ατάλαντος Σιγάλας.\n24 Δεκεμβρίου 2007 στις 14:17\nΔεν μου αρέσει και εμένα το στυλ του Σιγάλα και λίγο το αυταρχικό που έχει στον τρόπο συζήτησης. Έτσι τουλάχιστον το εκλαμβάνω εγώ. Επίσης από αυτά που λέει δεν νομίζω ότι μπορεί να διεισδύσει σε βάθος σε ορισμένα ζητήματα ή φαινόμενα του αθλητισμού και φαντάζομαι ότι το ίδιο και σε μεγαλύτερο βαθμό θα ισχύει και για ζητήματα διαφορετικά από τα αθλητικά.\nΟ υποθετικός αποκλεισμός (προσωπική μου εκτίμηση) του Λάζαρου από την 12 αδα της Εθνικής , αν συμβεί, θα γίνει τόσο για αγωνιστικά κριτήρια όσο και για εξωαγωνιστικά. Δημοσιογράφος που ήταν παρών στο παιχνίδι για τους πυρόπληκτους που έγινε στη Λαμία έπειτα από το Ευρωμπάσκετ είπε σε φίλο μου δημοσιογράφο ότι ο Λάζαρος μετά το παιχνίδι δήλωσε ότι τελείωσε από την Εθνική. Τον Λάζαρο έπειτα από τον αγώνα που έδωσε ουσιαστικά μόνος του από ένα σημείο και έπειτα εναντίον κάποιων δημοσιογράφων , τον εκτιμώ σε μεγάλο βαθμό. Πάντως διαφωνώ με την άποψή σου :»λόγω της δυνητικής πολιτικής δύναμης που θα μπορούσε να αποκτήσει ένας δημοφιλής στην νεολαία παίκτη» διότι έχει περάσει ασυνείδητα στη νεολαία ότι αυτοί που είναι διαρκώς αποτελεσματικοί αξίζουν και την εκτίμησή της. Από τη στιγμή που ο Λάζος δεν τράβηξε καθόλου στο Ευρωμπάσκετ η νεολαία δεν θα τον πολυαγαπήσει αφού δεν ανταποκρίνεται σε όρους αποτελεσματικότητας. Μακάρι και να λαθεύω για τον σκακιστή Λάζο.\nΦαντάζομαι πάντως ότι και στο ποδόσφαιρο υπάρχουν αρκετοί ποδοσφαιριστές που έχουν αναμειχθεί με τα κοινά όπως ο Τάσος Μητρόπουλος και αρκετοί άλλοι φαντάζομαι. Τα δύο δημοφιλέστερα αθλήματα είναι λογικό να έχουν τις περισσότερες πιθανότητες να «κατακλύσουν» τον δημόσιο βίο.\nΥ.Γ.Συμφωνώ για το » το υφάκι που έχει ήδη αποκτήσει ο Γιώργος Σιγάλας.


c is for Comics - Alien vs. Predator crossover – C is for Comics\nYou are here: Home / Characters / Alien vs. Predator: a crossover story\nΤο 1979 ο Riddley Scott εμπνευσμένος από την αισθητική που είδε στις ταινίες Star Wars του φίλου του George Lucas αποφάσισε να κάνει μια ταινία όπου τα διαστημόπλοια δεν θα ήταν φανταχτερά λαμπερά αιθέρια στολίδια αλλά βρώμικα πολυχρησιμοποιημένα μηχανήματα που δεν δούλευαν και πάντοτε. Που αποτελούσαν κλειστοφοβικοί βουβοί τάφοι και έδιναν μια νότα αληθοφάνειας σε μια πολύ σωστή αλλά και συνάμα τρομακτική ατάκα. ‘’Στο διάστημα κανένας δεν μπορεί να σε ακούσει να ουρλιάζεις’’.\nΟ λόγος για το Alien, ένα πλάσμα με πολύ περίεργο κύκλο ζωής ξεκινώντας από παρασιτικός οργανισμός και καταλήγοντας ως ο απόλυτος κυνηγός. Με οξύ για αίμα και ικανό να επιβιώσει ακόμα και στις πιο δύσκολες συνθήκες. Από το πανέμορφο και διεστραμμένο μυαλό του H. R. Giger γεννήθηκε το Alien έτσι όπως το έχουμε δει χρόνια τώρα. Η ταινία είχε άλλες τρεις συνέχειες με διαφορετικό χαρακτήρα η καθεμία και πλοκή πολύ ενδιαφέρουσα.\nΤο 1987 ο John McTiernan είχε μια καταπληκτική ιδέα. Ένα sci fi monster movie το οποίο θα ξεκίναγε σαν μια κλασσική στρατιωτική ταινία δράσης αλλά θα μεταλλασσόταν σε μια περιπέτεια επιστημονικής φαντασίας και επιβίωσης. Το πλάσμα που ξέρουμε μόνο ως Predator, ο υπέρτατος κυνηγός ήταν πλέον στις ζωές μας και τίποτα δεν μπορούσε να συγκριθεί μαζί του.\nΜπορούσε να γίνει αόρατος, να δει διαφορετικά φάσματα όπως υπέρυθρα αλλά και στο θερμικό φάσμα και ήταν μια τακτική φονική μηχανή τροφοδοτούμενη μόνο από το αίσθημα του κυνηγού και του γεγονότος πως όλοι οι άλλοι ήταν τα θηράματα του. Άλλη μια συνέχεια τον έφερε στους δρόμους του Los Angeles. Όχι δε θα συζητήσουμε για το βδέλυγμα του 2010 Predators που ούτε ο ίδιος ο σκηνοθέτης κατάλαβε ακριβώς τι έγινε. Χάρη στην προσθετική και στα καταπληκτικά animatronics αυτά τα πλάσματα έγιναν τροφή για πολλές συζητήσεις αλλά και την ανάδειξη κορυφαίων σκηνοθετών και ηθοποιών.\nΜιας και τα δύο franchises ανήκαν στην 20th Century Fox, γεννήθηκε μια καταπληκτική ιδέα στο μυαλό του συντάκτη και καλλιτέχνη της Dark Horse, Chris Warner. Ύστερα από πολύ brainstorming αποφασίστηκε. Τα δύο franchises έπρεπε να ενωθούν. Το 1989 λοιπόν ως μέρος μικρών ιστοριών βγήκε στο Dark Horse Presents #34 το Alien vs. Predator. Οι φανς τα έχασαν μιας και είδαν τις δύο αγαπημένες τους ταινίες να μπλέκονται και να δημιουργούν νέες ιστορίες τρόμου και επιβίωσης σε διάφορες χρονικές περιόδους πριν και μετά από τα γεγονότα των ταινιών.\nΤο 1990 λοιπόν βγήκε και η πρώτη επίσημη crossover σειρά με τίτλο πλέον Aliens vs. Predator ένα όνομα που μετά θα γίνει γνωστό ως απλώς AvP. Η επιτυχία της πρώτης αυτής σειράς οδήγησε σε μια δεκαετία γεμάτη με 13 μίνι σειρές κόμικ με αρχικό τίτλο AvP. Η κεντρική ιδέα πίσω από όλες αυτές τις ιστορίες έχουν να κάνουν με τη φυλή των Predators να αμολάνε Alien να κατακλίσουν έναν πλανήτη και μετά να τα κυνηγήσουν ως το υπέρτατο θήραμα. Προφανώς δεν πηγαίνουν πάντοτε καλά τα πράγματα και οι άνθρωποι που εμπλέκονται ενδιάμεσα χρησιμοποιούνται ως σάκοι του μποξ και από τις δύο εξωγήινες μορφές ζωής. Χαρακτηριστικό παράδειγμα αποτελεί η Machiko Noguchi μια γήινη γυναίκα η οποία γίνεται μέλος μιας φυλής Predator και κυνηγάει μαζί τους Alien.\nΗ ιδέα Alien και Predator να βρίσκονται μαζί το 2004 εμφανίστηκε και στη μεγάλη οθόνη με το Alien vs. Predator το οποίο αν και χρησιμοποιούσε το, τουλάχιστον αστείο catchphrase ‘’whoever wins we lose’’ ένωσε αρκετά καλά τα δύο αυτά μεγάλα franchises και προσέφερε αρκετή δράση αντλώντας μερικώς κάποιες ιδέες από τα κομικ όπως μια Alien Queen να είναι ο κεντρικός κακός και μια γήινη γυναίκα να συμμαχεί με Predator για να ρίξουν αυτόν τον κοινό εχθρό. Η συνέχεια ήρθε το 2008 με το Alien vs. Predator: Requiem. Σε αυτή την ταινία ένα νέο Alien το οποίο έχει προέλθει από Predator ξενιστή και όχι από άνθρωπο, με κωδικό όνομα ανάμεσα στους φανς Predalien, προκαλεί σαματά σε μια μικρή πόλη της Αμερικής και ένας πλήρως badass Predator έρχεται στη γη για να βάλει τα πράγματα σε μια τάξη. Το αποτέλεσμα; Καλούτσικες σκηνές, άθλιες ερμηνείες και ένα σενάριο που σε αρκετές φάσεις θύμιζε teen movie.\nΣτον τομέα των videogames το franchise πήγε πολύ διαφορετικά. Αρκετά μικρά παιχνίδια βγήκαν ανά τα χρόνια στις παλιές παιχνιδομηχανές Atari, Jaguar, SNES, όμως το 1999 το Alien vs. Predator έκανε τη διαφορά. Ο παίχτης καλούνταν να χειριστεί το Αlien, το Predator αλλά και έναν άνθρωπο πεζοναύτη για να φέρει εις πέρας διάφορες αποστολές που συντελούσαν μια πολύ όμορφη ιστορία. Πρώτη φορά μπήκαμε πίσω από τη μάσκα του Κυνηγού και βιώσαμε την τακτική υπεροχή του. Νιώσαμε να σκορπάμε τρόμο με το Alien με τρομακτική ταχύτητα και τέλος είδαμε πως είναι να είσαι ένας άνθρωπος με περιορισμένα πυρομαχικά μπαταρία για φακό και το κλασικό motion detector με το χαρακτηριστικό μπιπ μπιπ όταν κάτι πλησίαζε. Το παιχνίδι είχε ένα expansion και μια αρκετά καλή συνέχεια το 2010 στις next gen κονσόλες.\nΜπορεί τα crossover να είναι συνηθισμένα στον χώρο των κομικ και να μην είναι πάντοτε επιτυχημένα αλλά το AvP έδειξε έναν αρκετά καλό τρόπο που μπορεί να γίνει κάτι τέτοιο και πως μπορεί να επεκταθεί και σε άλλα αφηγητικά μέσα. Σίγουρα δεν είναι εύκολο να επαναληφτεί η ιδέα και ο τρόπος αλλά όπως και να ’χει χαιρόμαστε που ήμασταν μάρτυρες αυτού του γεγονότος.\nΟ MasterOdy νόμιζε πως ήταν ιππότης Jedi από μικρή σχετικά ηλικία και από τότε περίμενε υπομονετικά να έρθει κάποιος να τον πάει στην ακαδημία των Jedi στον Coruscant. Αυτό αργούσε οπότε αποφάσισε να σπουδάσει ως επιστήμονας της Θάλασσας στο πανεπιστήμιο Αιγαίου στη Μυτιλήνη. Στα χρόνια του εκεί κατάλαβε πως δε θα ερχόντουσαν ποτέ και πως απλά ήταν ένα συνηθισμένο comicbook, movie, series, sci-fi, anime, pop culture geekουλο. Αυτό τον τρόμαξε στην αρχή αλλά γρήγορα βρήκε και άλλους σαν αυτόν για να μοιραστεί αυτό που έκαιγε στην καρδιά του. Είναι ο καλύτερος Star Wars fan που έχει γνωρίσει. Αυτές τις μέρες φήμες λένε πως περιφέρεται στα ανήλιαγα και βρώμικα σοκάκια της Αθήνας και του Πειραιά περιμένοντας πάλι πότε θα έρθει να τον πάρει οποιοσδήποτε, οι Jedi, οι Sith, ο Dumbledore, οι Klingons, ο Doctor Who, o Batman…\nΈκανες πολύ καλή δουλειά MasterOdy. Σφαιρικότατη άποψη και ωραίος λόγος – attitude infused. Great Work


Βαλένθια - Ουέσκα • Προγνωστικά-Ανάλυση Αγώνα • Bet-planet.gr\nΒαλένθια - Ουέσκα\n2-2-1 υπέρ της Ουέσκα στα πέντε πιο πρόσφατα ματς μεταξύ των δύο ομάδων ανεξαρτήτως έδρας.\nΝάσος Γρυπαίος 25/09/2020 | 19:43\nΗ Βαλένθια γνώρισε την ήττα (2-1) στο Μπαλαΐδος από τη Θέλτα, η οποία είχε για πρωταγωνιστή τον Ιάγο Άσπας που πέτυχε και τα δύο γκολ. Ανώμαλη λοιπόν προσγείωση στη Γαλικία μετά από την εξαιρετική πρεμιέρα και την εντός έδρας νίκη με ανατροπή στο γειτονικό ντέρμπι με τη Λεβάντε ενώ ο Γκόμες στο 46' είχε ισοφαρίσει προσωρινά.\nEκτός ο αμυντικός Μανγκαλά και ο χαφ Σολέρ.\nΤο σκορ για τους Ανδαλουσιάνους άνοιξε στο 11ο λεπτό όταν ο Αλβάρο Νεγρέδο εκμεταλλεύτηκε την ασταθή απόκρουση του Αντρές Φερνάντεθ και με πλασέ πέτυχε το πρώτο γκολ της Κάντιθ στη La Liga ύστερα από 15 χρόνια. Στο 83ο λεπτό του αγώνα ο Χόρχε Πόμπο ξέφυγε από την άμυνα των γηπεδούχων και διαμόρφωσε για τους φιλοξενούμενους το 2-0 που ήταν και το τελικό αποτέλεσμα. Στη 12η θέση με μόλις ένα βαθμό η Ουέσκα.\nEκτός ο χαφ Ντουκουρέ. Δύσκολα ο Λουιζίνιο.\nH Bαλένθια μπορεί να μην έχει προχωρήσει σε προσθήκες όμως έχει καταφέρει να διατηρήσει σε μεγάλο βαθμό τον κορμό της ομάδας της και ξεκίνησε με το δεξί. Έβγαλε ωστόσο αδυναμίες στο παιχνίδι με τη Λεβάντε. Η Ουέσκα ωστόσο μοιάζει αδύνατο να μπορέσει να διεκδικήσει κάτι καλό απο το παιχνίδι σε μια δύσκολη έδρα, καθώς ακόμη φαίνεται η ανετοιμότητα της. Άσος στο 2.00, καλοπληρωμένος.


Η Μαρέβα για την εμπρηστική επίθεση: Δικαιολογούν ακόμη και τρομοκρατικές ενέργειες\nΑΘΗΝΑ. Εμπρηστική επίθεση σημειώθηκε τα ξημερώματα της Δευτέρας στην επιχείρηση της συζύγου του προέδρου της Νέας Δημοκρατίας, Μαρέβας Γκραμπόφκσι Μητσοτάκη, η οποία «απάντησε» με μία αυστηρή δήλωση.\nΕιδικότερα, η κ. Γκραμπόφσκι Μητσοτάκη, δήλωσε στο Αθηναϊκό-Μακεδονικό Πρακτορείο Ειδήσεων:\n»Οι εγκέφαλοι αυτής της επιχείρησης βρίσκονται στα υπόγεια του Μεγάρου Μαξίμου. Τα εκτελεστικά τους όργανα, με επικεφαλής τον Κώστα Βαξεβάνη, κατασκευάζουν ιστορίες και εξαπολύουν συκοφαντίες και ψέματα.\n»Δικαιολογούν ακόμη και τρομοκρατικές ενέργειες. Ολοι γνωρίζουν τί θέλει να πετύχει αυτό το παρακράτος εναντίον μου, αλλά δεν θα το πετύχει. Ούτε εγώ, ούτε ο σύζυγός μου θα φοβηθούμε. Οσο κι αν κακοποιήσουν την αλήθεια, όση λάσπη κι αν ρίξουν, δεν πρόκειται να με λυγίσουν. Θα συνεχίσω τη δουλειά μου και τη ζωή μου, χωρίς να δειλιάσω απέναντι στην αλητεία και στην τρομοκρατία. Δύναμή μας η αντοχή μας. Είναι δειλοί και θα ηττηθούν».\nΑγνωστοι τοποθέτησαν αυτοσχέδιο εμπρηστικό μηχανισμό αποτελούμενο από τρία γκαζάκια στην είσοδο της επιχείρησης, που βρίσκεται στην οδό Τάκη, στην περιοχή του Ψυρρή, τα οποία εξερράγησαν στις 2:40.\nΑπό την έκρηξη προκλήθηκαν υλικές ζημιές, ενώ δεν υπήρξαν αναφορές για τραυματισμούς. Προανάκριση για την υπόθεση διενεργείται από την Διεύθυνση Ασφάλεια Αττικής.\nΟ κ. Κυριάκος Μητσοτάκης έκανε λόγο για ένα περιστατικό που πηγάζει από «ανελέητη στοχοποίησή της (σ.σ. της Μαρέβας) από τα υπόγεια του Μαξίμου και τα φερέφωνά τους» που έχουν στόχο να πλήξουν τον ίδιο, όπως ανέφερε στο Twitter.\nΑπό το γραφείο Τύπου του Πρωθυπουργού μετά τη δήλωση της κ. Μαρέβας Γκραμπόφκσι Μητσοτάκη εκδόθηκε η εξής ανακοίνωση:\nΝωρίτερα είχε ανακοινωθεί το εξής:\nΤην απόλυτη και απερίφραστη καταδίκη του για την επίθεση με γκαζάκια στην επιχείρηση της Μαρέβας Γκραμπόφσκι Μητσοτάκη, εκφράζει ο ΣΥΡΙΖΑ.\nΕπιπλέον σημειώνει: «Η προσπάθεια, όμως, του κ. Μητσοτάκη να χρεώσει στην κυβέρνηση την άθλια αυτή ενέργεια είναι επικίνδυνη για τη δημοκρατία και επιβεβαιώνει την ολοκληρωτική του αντίληψη».\nΕπικρίνει ο Παπαδημούλης\n«Είναι αυτονόητη και απόλυτη η καταδίκη της επίθεσης με γκαζάκια στα γραφεία της επιχείρησης της Μαρέβας Μητσοτάκη. Άλλο η πολιτική κριτική και άλλο οι ακραίες και ποινικά κολάσιμες ενέργειες. Η προσπάθεια του Κυρ. Μητσοτάκη να ενοχοποιήσει και για αυτό τον ΣΥΡΙΖΑ, είναι άδικη και επικίνδυνη», υπογραμμίζει, μέσω Twitter, ο επικεφαλής της ευρωομάδας του ΣΥΡΙΖΑ και αντιπρόεδρος του Ευρωπαϊκού Κοινοβουλίου.\nH επίθεση κατά της επιχείρησης της Μαρέβα Γκραμπόφσκι Μητσοτάκη αποτελεί σύμπτωμα ενός νοσηρού πολιτικού κλίματος.\nH σύζυγος του αρχηγού της αξιωματικής αντιπολίτευσης έχει κατά καιρούς στοχοποιηθεί μόνο και μόνο επειδή είναι σύζυγος του κ. Μητσοτάκη.\nΠέραν της αυτονόητης καταδίκης, είναι καθήκον όλων των δημοκρατικών δυνάμεων να αποφεύγουν δηλώσεις που δημιουργούν συγκρουσιακές συνθήκες.\nΜε ανακοίνωσή της, η Ενωση Κεντρώων καταδικάζει την επίθεση στην επιχείρηση της Μαρέβας Μητσοτάκη. Όπως αναφέρει, «η Ένωση Κεντρώων καταδικάζει απερίφραστα την εμπρηστική επίθεση στην επιχείρηση της συζύγου τού προέδρου της ΝΔ, κας Μαρέβα Μητσοτάκη».\n«Είναι καταδικαστέες και απαράδεκτες τέτοιου είδους ενέργειες, όπως και οποιαδήποτε πράξη βίας. Είναι άλλο μία τέτοια ενέργεια και άλλο να ελέγχεται κάποιος για το αν έχει offshore εταιρεία και αν είναι συνεπής στις υποχρεώσεις του στο ελληνικό κράτος. Πρόκειται για τη σύζυγο του αρχηγού της αξιωματικής αντιπολίτευσης που διεκδικεί την ηγεσία της χώρας και πρέπει να ελέγχεται. Άλλο το ένα, άλλο το άλλο».\nΑυτό τόνισε η εκπρόσωπος Τύπου των Ανεξάρτητων Ελλήνων, Μανταλένα Παπαδοπούλου, για την επίθεση με γκαζάκια στην επιχείρηση της Μαρέβας Μητσοτάκη, σε παρέμβασή της στον τηλεοπτικό σταθμό Σκάϊ.


Βόμβα για την Eurovision 2019! Αποφασίστηκε αν θα γίνει στην Κύπρο τελικά ο διαγωνισμός! - Ό,τι δε λέγεται, γράφεται εδώ\nHome Celebrity News Βόμβα για την Eurovision 2019! Αποφασίστηκε αν θα γίνει στην Κύπρο τελικά ο διαγωνισμός!\nΒόμβα για την Eurovision 2019! Αποφασίστηκε αν θα γίνει στην Κύπρο τελικά ο διαγωνισμός!\nΗ Υπουργός Πολιτισμού, Miri Regev έριξε βόμβα!\nΣύμφωνα με την εφημερίδα Times of Israel η ίδια έστειλε το μήνυμα ότι το Ισραήλ πρέπει να διοργανώσει τη Eurovision 2019 στην Ιερουσαλήμ και αν δεν γίνει εφικτό τότε η διοργάνωση θα πρέπει να γίνει σε μία άλλη χώρα!\n"Το Ισραήλ έχει πρωτεύουσα την Ιερουσαλήμ και δεν πρέπει να ντρεπόμαστε για αυτό. Η διοργάνωση της Eurovision θα κοστίσει 14 εκ δολάρια και θα διαφημίσει τη χώρα μας. Αν ο διαγωνισμός δεν διεξαχθεί στην Ιερουσαλήμ, δεν θα ήταν σωστό να επενδύσουμε αυτά τα χρήματα…", ανέφερε!


Οι νέες ισορροπίες στο Nicosia Mall, Η ΚΑΘΗΜΕΡΙΝΗ, kathimerini.com.cy\nΤο δικηγορικό γραφείο Στέλιος Αμερικάνος έχει το 20%, ακολουθούν Voici La Mode και Α. Ζορπάς & Υιοί\nΟι πέντε μέτοχοι έχουν ήδη δώσει προκαταβολή ενός εκατομμυρίου και η συνολική αξία του Mall ανέρχεται στα 100 εκατομμύρια ευρώ για το 64% του εμπορικού κέντρου.\n30 ΟΚΤΩΒΡΙΟΥ 2019 - 10:46\nΜπορεί η κοινοπραξία για την εξαγορά του 64% του Nicosia Mall να έχει δώσει τα χέρια με την Τράπεζα Κύπρου, ωστόσο εσωτερικά, ακόμα το ψάχνουν για την δομή των μετόχων. Οι πληροφορίες για τα ποσοστά των μετόχων αλλάζουν συχνά, όπως και η ταυτότητα του μεγαλύτερου μετόχου από πλευράς των πέντε ενοίκων που μετατρέπονται σε ιδιοκτήτες του mall.\nΥπενθυμίζεται ότι πρόκειται για τους Voici La Mode, τους Φούρνους Ζορπάς, το δικηγορικό γραφείο Στέλιος Αμερικάνος, την PHC Franchised και τις Υπεραγορές Αθηαινίτης. Σύμφωνα με τις τελευταίες πληροφορίες από πηγές που είναι σε θέση να γνωρίζουν, το μεγαλύτερο ποσοστό φαίνεται ότι κατέχει αυτή την στιγμή το δικηγορικό γραφείο Στέλιος Αμερικάνος με ποσοστό 20%. Ακολουθεί η Voici La Mode με 15% ενώ στο ίδιο ποσοστό είναι και ο Zorbas. Στο 10% είναι το ποσοστό της PHC,ενώ το μικρότερο ποσοστό έχει η υπεραγορά Αθηαινίτης με ποσοστό 4%. Το κατά πόσο αυτά θα είναι και τα τελικά ποσοστά, εξαρτάται από τους ίδιους τους μετόχους. Πάντως φαίνεται ότι οι διεργασίες και οι διαβουλεύσεις συνεχίζονται και δεν αποκλείεται τις επόμενες εβδομάδες, να υπάρξουν νέες αλλαγές στην σύνθεση της δομής. Εξάλλου, χρόνος υπάρχει, μέχρι να λάβει η συμφωνία το πράσινο φως από την Επιτροπή Προστασίας Ανταγωνισμού.\nΗ επικύρωση της συμφωνίας θα πρέπει να περάσει από την Επιτροπή Προστασίας Ανταγωνισμού, ωστόσο δεν αναμένεται συμφωνία πριν από το τέλος του 2019\nΝεότερα αναμένεται να υπάρξουν περί τα τέλη του 2019. Τότε εκτιμάται ότι θα έχει λάβει τις αποφάσεις της και η Επιτροπή Προστασίας Ανταγωνισμού, η οποία τις τελευταίες δέκα μέρες έχει ενώπιόν της το κείμενο της συμφωνίας πώλησης του μεριδίου της Τράπεζας Κύπρου στο Nicosia Mall, στους πέντε νέους μετόχους. Η επιτροπή καλείται να εξετάσει το πώς διαμορφώνεται πλέον η ισορροπία δυνάμεων στην αγορά, αλλά και κατά πόσο οι δυνάμεις που ενώνονται στην αγορά δημιουργούν μερίδιο περισσότερο από αυτό που προνοείται βάσει του περί συγκεντρώσεων νόμου. Ο ρόλος της Επιτροπής Ανταγωνισμού είναι απαραίτητος από την στιγμή που οι αγοραστές είναι εταιρείες, οι οποίες ήδη δραστηριοποιούνται στο Nicosia Mall και συνολικά οι εγκαταστάσεις που ενοικιάζουν είναι γύρω στο 50% των χώρων του εμπορικού κέντρου.\nΥπενθυμίζεται ότι η συμφωνία μεταξύ των μετόχων και της Τράπεζας Κύπρουυπογράφηκε στις 27 Σεπτεμβρίου. Το κόστος εξαγοράς του 64% του εμπορικού κέντρου ακουμπά τα εκατό εκατομμύρια ευρώ, ενώ έχει ήδη καταβληθεί το ποσό του ενός εκατομμυρίου. Για την απόκτηση του mall θα περάσει στους νέους μετόχους δάνειο ύψους ογδόντα εκατομμυρίων ευρώ.\nΤα υπόλοιπα είκοσι εκατομμύρια θα καταβληθούν κανονικά από τις εταιρείες. Υπενθυμίζεται ότι το υπόλοιπο 36% του Nicosia Mall έχει ο Athienitis Contractors. Μετά την απόφαση της Επιτροπής Ανταγωνισμού θα περάσει ο έλεγχος στους νέους μετόχους και ακολούθως θα αποφασίσουν το νέο διοικητικό συμβούλιο της εταιρείας.\nΣημειώνεται ότι μέχρι να ολοκληρωθεί η συμφωνία δεν αναμένεται να υπάρξουν άλλες αλλαγές εντός του εμπορικού κέντρου, όπως επεκτάσεις, αφίξεις νέων εταιρειών και brands. Πάντως οι εξελίξεις στο ιδιοκτησιακό καθεστώς του mall έχουν προκαλέσει έντονο ενδιαφέρον στην αγορά με βασικούς παίκτες του λιανικού να αναμένουν να δουν στην πράξη πόσο λειτουργική θα είναι αυτή η συμφωνία και ποιες θα είναι σε πρακτικό επίπεδο οι συνέπειές της σε σχέση με τα υπόλοιπα brands που δραστηριοποιούνται στο εμπορικό κέντρο.\nΣημειώνεται ότι η λειτουργία του Nicosia Mall άρχισε το Νοέμβριο του 2018. Πρόκειται για εμπορικό κέντρο έκτασης 82 χιλιάδων τ.μ., στο οποίο περιλαμβάνονται 1700 χώροι στάθμευσης και στεγάζονται 150 καταστήματα, μεταξύ αυτών το Rio Cinema αλλά και η υπεραγορά Αθηαινίτης, η οποία έκανε για πρώτη φορά άνοιγμα εκτός της Παλλουριώτισσας και επεκτάθηκε και στην Κοκκινοτριμιθιά.\nΑύξηση του Δείκτη Βιομηχανικής Παραγωγής τον Αύγουστο και το οκτάμηνο


Gosforth: Προσφορές ξενοδοχείων τελευταίας στιγμής - TripAdvisor\nGosforth: Όλα τα ξενοδοχεία\nGosforth: Προσφορές ξενοδοχείων\nGosforth: Ξενοδοχεία τελευταίας στιγμής\nGosforth: Οικογενειακά ξενοδοχεία\nΞενοδοχεία 5 αστέρων: Gosforth\nΞενοδοχεία 3 αστέρων: Gosforth\nGosforth: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Gosforth); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Gosforth, Lake District).\nΠροβολή 2 ξενοδοχείων στην περιοχή Gosforth, ανάλογα με τη δημοτικότητά τους.\nΠροσφορές τελευταίας στιγμής για Gosforth\nΨάχνετε για άμεση κράτηση σε κάποιο ξενοδοχείο (Gosforth); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Gosforth. Ταξιδιώτες όπως εσείς έγραψαν 619 κριτικές και δημοσίευσαν 448 αυθεντικές φωτογραφίες για ξενοδοχεία (Gosforth) στο TripAdvisor.


Ζυμαρικά με σάλτσα αβοκάντο: Μια νόστιμη συνταγή - Με Υγεία\nΖυμαρικά με σάλτσα αβοκάντο: Μια νόστιμη συνταγή\nΘα σας δείξουμε έναν γρήγορο και εύκολο τρόπο για να ετοιμάσετε μια υπέροχη μακαρονάδα με σάλτσα αβοκάντο για να αυξήσετε την ποικιλία της κανονικής σας διατροφής.\nΤελευταία ενημέρωση: 04 Μάιος, 2022\nΤα ζυμαρικά με σάλτσα αβοκάντο είναι ένα πολύ εύκολο πιάτο στην προετοιμασία. Είναι φτιαγμένο με φυσικά συστατικά που μπορούν να συμπεριληφθούν στο πλαίσιο μιας ισορροπημένης και υγιεινής διατροφής. Παρέχει μια καλή ποσότητα βασικών θρεπτικών συστατικών, τα οποία είναι ζωτικής σημασίας για να εξασφαλίσουμε τη βέλτιστη λειτουργία του οργανισμού μας καθώς περνούν τα χρόνια.\nΠριν ξεκινήσουμε, καλό είναι να τονίσουμε ότι οι κύριες πηγές υδατανθράκων μας πρέπει να είναι το ρύζι, οι κόνδυλοι, τα όσπρια και τα δημητριακά ολικής αλέσεως, όπως η βρώμη. Αυτό δεν αποκλείει την περιστασιακή κατανάλωση ζυμαρικών. Ο γλυκαιμικός δείκτης αυτού του προϊόντος είναι λίγο υψηλότερος, αλλά αν τα καταναλώνουμε στο πλαίσιο τακτικής σωματικής δραστηριότητας τότε δεν θα υπάρχει πρόβλημα.\nΠώς να προετοιμάσετε ζυμαρικά με σάλτσα αβοκάντο\nΗ προετοιμασία αυτών των νόστιμων ζυμαρικών με σάλτσα αβοκάντο είναι πολύ απλή και γρήγορη. Μπορείτε να τα φτιάξετε όταν σας πιέζει ο χρόνος, αλλά θέλετε να φάτε ένα υγιεινό και ισορροπημένο πιάτο.\nΑν θέλετε να ετοιμάσετε μια νόστιμη συνταγή, θα χρειαστείτε τα παρακάτω προϊόντα:\n100 γραμμάρια ταλιατέλες\nΨιλοκομμένα κρεμμυδάκια ή σχοινόπρασο\n3 αβοκάντο (2 ώριμα για τη σάλτσα)\n12 πράσινες πιπεριές τσίλι χωρίς τους σπόρους\n1 μικρό ματσάκι κόλιανδρο για τη σάλτσα\nΒάλτε τα υλικά για τη σάλτσα (τσίλι, ντομάτες, σκόρδο, ώριμα αβοκάντο, κρεμμυδάκια, ελαιόλαδο, κόλιανδρο, χυμό λάιμ και αλάτι) σε ένα μπλέντερ και χτυπήστε τα μέχρι να γίνουν ένα λείο και κρεμώδες μείγμα.\nΒάλτε τη σάλτσα σε ένα μπολ και τοποθετήστε την στο ψυγείο για λίγα λεπτά. Αυτό θα την κρατήσει φρέσκια όσο θα φτιάχνετε τα ζυμαρικά.\nΣτη συνέχεια, μαγειρέψτε τις ταλιατέλες σύμφωνα με τις οδηγίες. Δεν πρέπει να είναι πολύ μαλακές. Συνιστάται το μαγείρεμα να γίνεται πάντα σε αλατισμένο νερό.\nΌταν είναι έτοιμες, τις στραγγίζετε και τις τοποθετείτε σε ένα μεγάλο μπολ.\nΠροσθέστε τη σάλτσα αβοκάντο και ανακατέψτε με τα ζυμαρικά.\nΤοποθετήστε τριμμένο φρέσκο τυρί, ένα ψιλοκομμένο πράσινο κρεμμύδι και ακόμη ένα αβοκάντο σε κύβους από πάνω όταν σερβίρετε.\nΤα οφέλη των ζυμαρικών με σάλτσα αβοκάντο\nΗ ένταξη των ζυμαρικών με σάλτσα αβοκάντο στο πλαίσιο μιας ισορροπημένης και ποικίλης διατροφής μπορεί να έχει πολλά οφέλη για την υγεία. Ωστόσο, θα πρέπει να διασφαλίσετε ότι δεν υπάρχουν ελλείψεις σε βασικά θρεπτικά συστατικά. Διαφορετικά, ο οργανισμός θα μπορούσε να υποφέρει καθώς πραγματοποιεί τις φυσιολογικές του διεργασίες, οδηγώντας στην ανάπτυξη χρόνιων και σύνθετων παθολογιών.\nΠρώτα απ’ όλα, είναι σημαντικό να αναφέρουμε την παρουσία υψηλής ποιότητας ακόρεστων λιπαρών οξέων σε αυτή τη συνταγή. Τα στοιχεία αυτά έχει αποδειχθεί ότι ελέγχουν τα επίπεδα φλεγμονής στον οργανισμό.\nΜπορούν ακόμη και να βοηθήσουν στην πρόληψη της ανάπτυξης καρδιαγγειακών παθολογιών. Ένα από τα βασικά σημεία από αυτή την άποψη έχει να κάνει με τη διατήρηση της αναλογίας ωμέγα 3 και ωμέγα 6 και είναι σημαντικό να μειωθεί η παρουσία επεξεργασμένων τροφίμων στη διατροφή για να εξασφαλιστεί αυτό.\nΕπιπλέον, αυτή η συνταγή έχει σημαντική περιεκτικότητα σε φυτικές ίνες. Η ουσία αυτή συμβάλλει στη διατήρηση της καλής υγείας του εντέρου, σύμφωνα με μελέτη που δημοσιεύθηκε στο περιοδικό Nature Reviews. Βοηθά στην πρόληψη προβλημάτων όπως η δυσκοιλιότητα και επιτρέπει την ανάπτυξη των υγιών βακτηρίων που ζουν στο έντερο, τα οποία χρησιμεύουν ως ενεργειακό υπόστρωμα.\nΤέλος, τα ζυμαρικά με σάλτσα αβοκάντο είναι ένα πιάτο που είναι ιδιαίτερα κατάλληλο για τους αθλητές, καθώς περιέχει σημαντική ποσότητα υδατανθράκων, στοιχεία-κλειδιά για τη διαδικασία αποκατάστασης.\nΕπιπλέον, το τυρί παρέχει πρωτεΐνες υψηλής βιολογικής αξίας. Αυτό βελτιστοποιεί το γέμισμα των αποθεμάτων γλυκογόνου, όπως αποδεικνύεται από έρευνα που δημοσιεύτηκε στο Nutrients.\nΌπως είδατε, χρειάζονται μόνο λίγα υλικά για να ετοιμάσετε μια εξαιρετική μακαρονάδα με σάλτσα αβοκάντο. Είναι ένα πιάτο που μπορεί να ενταχθεί χωρίς κανένα πρόβλημα στο πλαίσιο μιας υγιεινής και ποικίλης διατροφής. Φυσικά, μπορείτε πάντα να επιλέξετε μια ποικιλία ζυμαρικών ολικής άλεσης για να αυξήσετε την περιεκτικότητα της συνταγής σε φυτικές ίνες, βελτιώνοντας έτσι τις ιδιότητές της.\nΤέλος, να έχετε κατά νου ότι όταν ο στόχος σας είναι να διατηρήσετε την καλή σας υγεία όσο περνούν τα χρόνια, δεν χρειάζεται μόνο να τρώτε καλά. Πρέπει επίσης να εξασφαλίσετε και άλλες υγιεινές συνήθειες στη ζωή σας, όπως η τακτική άσκηση.\nΠάνω απ’ όλα, πρέπει να δώσετε προτεραιότητα στην προπόνηση δύναμης, καθώς, με αυτόν τον τρόπο, θα αποκτήσετε μυϊκή μάζα και θα εξασφαλίσετε την εσωτερική ισορροπία του σώματός σας, η οποία είναι θεμελιώδης για την πρόληψη της ανάπτυξης σύνθετων παθολογιών.\nΕσείς γνωρίζετε συνταγές με αβοκάντο; Το αβοκάντο είναι ένα φρούτο πλούσιο σε βιταμίνες, μέταλλα, απαραίτητα λιπαρά οξέα, πρωτεΐνη, και ίνες. Καθώς...


γλόμπινγκ: Καινούριος τόπος: το Μεγάλο Λευκό Οροπέδιο\nfaros Τρί Αυγ 09, 01:42:00 μ.μ. EEST\nΚοίτα, εντάξει, συγχαρητήρια και μπράβο τους και όλα τα ... συναφή !\nΑλλά (πες με κακό ή ό,τι άλλο θέλεις), εμένα αυτό το γεγονός (που μπορεί να είναι μεγάλο, δεν λέω) θα μου φέρει πίσω τις περικοπές της σύνταξής μου ;;;\nΑνώνυμος Τρί Αυγ 09, 01:59:00 μ.μ. EEST\nΑσε μας ρε Φάρε, όποτε βάζουμε κανένα ποστ με τέτοια θέματα μας τη λες εμμέσως. Όχι, δεν θα σου φέρει πίσω τις περικοπές από τη σύνταξή σου, που εμείς δεν πρόκειται να πάρουμε ποτέ. Αμα δε σ' αρέσει το άρθρο σβήστο και γράψε για τις συντάξεις.\nΑνώνυμος Τρί Αυγ 09, 07:09:00 μ.μ. EEST\nfaros Τρί Αυγ 09, 08:05:00 μ.μ. EEST\nAlexD: Χε χε χε !\nυ.γ.1: Τς τσ ευαισθησίες ...\nυ.γ.2: Καλό είναι το άρθρο, γιατί να σβηστεί ;\nυ.γ.3: Άσε που ΔΕΝ μπορώ να το σβήσω !!!\nυ.γ.4: Τέλος πάντων ... αυτά !\nManny Calavera Τρί Αυγ 09, 10:18:00 μ.μ. EEST\nχεχεχε φαρε, δες το συμβολικα.\nΗ ελληνικη λεβεντια θα ανεβει το βουνο/γολγοθα της κρισης και θα μας βγαλει ασπροπροσωπους!\nfaros Τετ Αυγ 10, 08:07:00 μ.μ. EEST\nManny Calavera: Μακάρι ...